Minuri/sinhala-corpus-wikipedia huggingface dataset:
“මගෙ කුකුළා නැසූ එකා කා පාළු ය ඔබ ගෙ දදය” / මගෙ කුකුළා නැසූ එකා කා පැහැරගත්තේ ඔබේ ධ්වජය ය 

මේ ගැන අදහස් දක්වන ශාන්ත කුමාර කියන්නේ " මගෙ කුකුළා නැසූ එකා කාලා (අනුභව කොට) පැහැරගත් ඔබේ කොඩිය" යන පද අන්වයේ ගැලපීමක් හෝ රසයක් මට නැත
එසේ යෙදීම වියරණ මැරූ සාවද්‍ය රූපයක් වුව ද, [එය නොසළකා] මෙහි දක්වන ආඛ්‍යාත පදය යෙදුව ද, අරුත රසවත් හෝ ඔදවත් නොවේ" කියලා (14)
මම දකින විදියට මෙතැන වෙන්නේ "කා පැහැර ගැනීමක්" නොව ධජය වන කුකුළා "කෑම" හෝ "පැහැර ගැනීම" කියන දෙකෙන් එකක් විතරයි
කුකුළා ගේ පැත්තෙන් බැලුවත් පැහැර ගෙන ඉවර වෙලා කන නිසා "කාලා, පැහැර ගැනීම" කියන අරුත මටත් රුචි නැහැ
මෙලෙස අන්වය සහ අර්ථය ඉදිරිපත් කරන්නේත් තමලු පියදිගම විතරයි (14)
පද බෙදීම රැයිපියෙල් තෙන්නකෝන් ගේ මුල් "හැවිල්ල" පොතේ සහ සමකාලීන පොත් වල උපුටා ගැනීම් වල තිබුනේ "පාළුය කා" ලෙස ද "පාළු යකා" ලෙස ද
මෙහි දී මූලික අර්ථ දෙක ඉදිරිපත් කරන දෙපිරිසම මූලිකවම ගන්නේ පද බෙදීමේ වෙනසක්
ඒ  “පාළු යකා” වෙනුවට “පාළුය කා” හෝ “පාළු ය කා” කියලා අර ගෙන
නමුත් සිංහල වියරණ සහ පදරුත් මුහුණු පොත් සමූහයේ ශාන්ත කුමාර පල කර තිබුන “හැවිල්ල” (1940) මුල් පිටපතේ කවිය, මුල් පොතේ එන ජයන්ත වීරසේකර ගේ විවරුව, 1951 මුද්‍රිත මීමන ප්‍රේමතිලක කවි එකතුව, මූලාශ්‍රය 14 එන මුහුණු පොත් සංවාදයේ දී තමලු පියදිගම ඉදිරිපත් කර තිබූ කතෘ අඥාත 1960 දශකයේ පොත, මූලාශ්‍රය 15 එන "හරී පිණිපළස" උපුටා දක්වන කතෘ අඥාත නමක් සඳහන් නොකරන පොත, ඇතුළු හැම ප්‍රාථමික මූලාශ්‍රයකම පද බෙදිලා තියෙන්නේ "පාළු යකා" ලෙස
ඒ කිසිම තැනක “පාළු ය කා” කියලා පද බෙදිලා නැහැ
මගේ ළඟ තියෙන මීමන ප්‍රේමතිලක, (1951) "නවීන පද්‍ය රචනා" කියන පොතේ පල කරපු කවියේ "පාළු ය කා" කියලා පද වෙන්වෙලා තිබුනත් ඒකෙ අනික් කවි තියෙන විදියට තේරුම් ගන්න පුළුවන් වෙන්නේ "කා" යන්න වෙන් කරලා තියෙන්නේ කවියේ එළි වැට තියන්න කියන එක
උදාහරණ විදියට මේ පොතේ "එ කා", "ත කා" ආදී වශයෙන් අනික් අන්තිම පදත් අන්තිම අකුරෙන් පමණක් එළිසමය පෙන්වන්න වෙන් කරලා ලියලා තියෙනවා
"පාළු ය කා" ලෙස  විය යුතු බව කවියාම කියා තියෙන බවක් සිංහල වියරණ සහ පදරුත් මුහුණු පොත් සමූහයේ සාකච්ඡාවේ සඳහන් වී තිබුනත් එයට සාක්ෂි ඉදිරිපත් වී තිබුනේ නැහැ (14-තමලු)
ඒ නිසා දැනට පවත්නා සාක්ෂි අනුව පිළිගන්න වෙන්නේ මුල් කවියේ රැයිපියෙල් තෙන්නකෝන් පද බෙදලා තියෙන්නේ "පාළු යකා" ලෙස කියලා
ඒ නිසා කවියා නොබෙදපු පද බෙදීමක් කරලා දක්වන දෙවැනි අන්වය සහ අර්ථය කවියාගේ දෘෂ්ටියෙන් නිවැරදි බවට මම දකින්නේ නැහැ
ඒ අනුව මම මේ කවියේ නිවැරදි අන්වය සහ අර්ථය ලෙස දකින්නේ පළමුවෙන් ඉදිරිපත් කළ එක විතරයි
මේ "යකා" අවුල ගැන ගනුෂ්ක රන්දුල ලියන දේ ඒ අයුරින්ම උපුටා දක්වන්නම්
[උපුටා ගැනීමේ ආරම්භය]

රැ
තෙන්නකෝනුන් හෙළ හවුලේ කවියන් අතුරින් ප්‍රමුඛතමයා වූ බව කවුරුත් දනිති
කුමාරතුංග මුනිදාසයන් ඔවුනට 'කිවිසුරු' යන ගෞරව නාමය පිරිනැමුවේ ද ඒ නිසා ය
හෙළ හවුලේ ඇතුළතකු වූ රැ
තෙන්නකෝනුන් ගේ බස් වහරෙහි අනන්‍ය ලක්ෂණයක් වූයේ ඇකාර යෝගය යි
එබැවින් "දදය ඔබ ගේ පාළු ය කා" වැන්නක් රැ
තෙන්නකෝනුන් අතින් කැලම ලියැවෙන්නේ නැත
ඒ අදහස දීමට උවමනා විණි නම් රැ
තෙන්නකෝනුන් ලියන්නේ "දදය ඔබ ගෙ පාළු යැ කා" යනුවෙනි
වාක්‍ය සමාප්තික ය නිපාතය ඇකාර සහිත වැ යෙදීමත් එය පෙර පදයෙන් වෙන් කොට ලිවීමත් රැ
තෙන්නකෝනුන් අනුදත් සුබස් පිළිවෙත යි
"හැවිල්ල" පොතේ හැම තැන ම නිසි ලෙස ම ඇකාරය යෙදූ, නිසි ලෙස ම පද බෙදූ තෙන්නකෝනුනට මෙහි පමණක් ඒ දෙක ම වැරැදීමට හේතුවෙක් නැත
ඒ නිසා ගම්ලතුන් සිතන පරිදි මෙය සුනිල් සාන්තයන් වරදවා ගැයූවක් නො වේ
නිවැරැදි පෙළ "දදය ඔබ ගෙ පාළු යකා" ම බව මේ සමඟ දක්වා ඇති "හැවිල්ල" පැදි පොතේ 39 වැනි පිටුව සනාථ කරයි
සුචරිත ගම්ලතුන් "හැවිල්ල" පැදි පොත නො බලා රෑ වැටුණු වළෙහි සන්නා උදේ පාන්දර ම වැටුණේ ගම්ලතුන් ගේ දැනුම උළා කන්නට ගිය නිසා ය
ඕවා දිට්ඨධම්මවේදනීය කම්මවිපාක ය
මෙහි  නිවැරැදි පෙළ "දදය ඔබ ගෙ පාළු යකා" නම්, එවිට ඒ නිවැරැදි පෙළෙහි අරුත කුමක් ද යනු කාට වුවත් මතු වන සාධාරණ ප්‍රශ්නයෙකි
එය විසැඳීමට කෙස් පැළෙන තර්ක නැඟීමට අවශ්‍ය නො වේ
"හැවිල්ල" පැදි පොතට ජයන්ත වීරසේකරයන් සැපැයූ 'විවරුව' බැලීමෙන් ඒ අවුල ලිහාගත හැකි ය
මේ සමඟ දක්වා ඇති එහි 82 වැනි පිටුවේ "පාළු" යන්නට ජයන්ත වීරසේකරයන් අරුත් දක්වා ඇත්තේ "පාළු = පැහැරගත්" යනුවෙනි
"හැවිල්ල" කියවා බැලුව ද මෙය නම් වටහාගැනීමට සන්නාට නුවණ නැත
පැහැරගැනීම යන අරුත්හි යෙදෙන "පහර" ධාතුවෙහි අතීත කාල කර්තෘ කාරක කෘදන්තය සකස් වන්නේ "පහළු" යනුවෙන් බව "ක්‍රියා විවරණයේ" 179 වැනි පිටුව දක්වයි. පැදි පෙළෙහි ඇති "පාළු" යන්න සකස් වන්නේ අන්න ඒ "පහළු" යන්නෙහි මධ්‍ය හ්කාර ලෝපයත් සමඟ සිදු වන්නා වූ සමාන ස්වර දීර්ඝයෙනි
තැන්පත් සිහිය අඩු දුනැණයකු වන සන්නා කෙසේ වෙතත් මෙය කියවන පාසල් ගුරු සිසු දෙපිරිස මේ ටික තේරුම් ගත හොත් ප්‍රමාණවත් ය
[උපුටා ගැනීමේ අවසානය]

සරල තේරුම
මගේ කුකුළා නැසූ කෙනාව, [එසේ කිරීමෙන්] ඔබගේ කොඩිය පැහැර ගත්තු යක්ෂයාව, තවත් එක බදාදා දිනයක් පතා ගෙන ඉන්න (ගත කරන්න / ජීවත් වෙන්න) ඉඩ නොදී මරා විනාශ කර දමා
(මේ කවියේ ක්‍රියාකාරක පද සම්බන්ධය අවසන් කර නැතිව ඊළඟ කවියට සම්බන්ධ වෙන බවක් පේනවා)

වචනාර්ථ
මගෙ කුකුළා = මගේ කුකුළා
 නැසූ = මරපු
 එකා = කෙනා හැඳින්වීමට කෝපයෙන් යුතුව යොදන නාම පදයක්
 දදය ඔබගෙ = ඔබගේ ධජය - දද/ධජ/ද්වජ/දජ කියන වචනේ අර්ථ 25න් කොඩිය කියන අරුතින්
 පාළු = පැහැර ගත්
 යකා = යක්ෂයා, අසුරයා, නරක මිනිහා, අරුතෙන් දැඩි කේන්තියකින් යොදන නාමපදයක්
 තව එක බුද දිනක් = බදාදා දිනයක්, බදාදා දිනය - කෙම්මුර දවසක් - කෙම්වර, කෙම්මර, කෙම්මුර, කෙම්බර නාම පදය - දෙවියකු හෝ දේවතාවියකු වෙනුවෙන් කපුවකු ආවේශ වී කරන පූජෝපාහාරය, worship of gods and demons, offering to gods කියන අර්ථය දෙනවා
මෙයම “කෙම්මුර දවස්”, “කෙම්මුර දිනය” ලෙස නාම විශේෂණයක් ලෙස යොදන විට, දේවාලයක කෙම්මර පවත්වන දින දෙක වන බදාදා සහ සෙනසුරාදා, හෙවත් දේවතාවන් ඇදහීම හෝ පූජා ලබා දෙන දවස/දවස්, යන අර්ථය දෙනවා
මේ අනුව මේ යදින්නා බදාදා දිනක යදිමින් තව සතියක් ඉන්න දෙන්න එපා කියනවා කියලා අනුමාන කරන්න පුළුවන්
තකා = උදෙසා, බලාපොරෝත්තුවෙන්, පතා ගෙන - මේ හැර තකා යන වචනයට මූලික අරුත් ලෙස එන්නේ
සැලකිල්ලට ගනිමින්, සලකා බලා, considering, on account of, out of regard to, used also as post කියන ඒවා
ඉන්නට ඉඩ නොදී = ජීවත් වී ඉන්න ඉඩ නොදී
 මකා = විනාශ කර දමමින්, නැති කර දමා, මරා දමා - මක ධාතුවෙන් එන මකනවා - නැති කර දමනවා, විනාශ කර දමනවා යන්නෙහි අතීත කාල ක්‍රියා පදය මකා / අකා මකා - පුර්ව ක්‍රියාවකි - විනාශ කොට

ස්කන්ධකුමාර ගේ කොඩියට කුකුළා ආපු හැටි ගැන තියෙන ජනප්‍රවාද
තාරක හෝ ඔහුගේ සොයුරු සූරපද්ම අඹ ගහක් වෙස් ගත් විට කඳ දෙවි ගසා දෙපලු කර විට එක කොටසක් ඔහුගේ වාහානය වුනු මොණරා වීම සහ අනික් කොටස කොඩියේ කුකුළා වීම
තාරක අසුරයා ගේ වැඩිමල් සොයුරු සූරපද්මන් යුද්ධයේ දී හිස සිඳින සෑම විටක සිංහ, ව්‍යාඝ්‍ර, එළු ආදී නව හිස් සහිතව ඉපදුනා
යුද්ධයෙන් පරදින විට පලා ගොස් අඹ ගහක් වුනහම (සමහර විට අඹ ගහ වෙනුවට කන්දක් වුනා කියලත් තියෙනවා) ස්කන්ධ කුමාරයා තීරණය කරා තිරස් අතට (Horizontally) නැතිව සිරස් අතට (Vertically) වේලායුධෙන් ගසා දෙපලු කරන්න
මෙසේ දෙපලු කළ විට සූරපද්මන් බැගෑපත්ව කඳ සුරිඳු ළඟ දෙපා මුල වැටී සේවය කිරීමට පැවැත්මක් දෙන්න කියලා වරයක් ඉල්ලුවහම, කඳ සුරිඳු විසින් අසුරයාගේ පලු දෙකට වරය බැගින් දුන්නා
මේ වර දෙක ප්‍රයෝජනයට ගනිමින් සූරපද්මන් ගේ එක කොටසක් ඔහුගේ වාහනය වුනු මොණරා වුනා
අනික් කොටස කොඩියේ කුකුළා වුනා
මේ ආකාරයට සූරපද්මන්ට තව දුරටත් වෙනත් ස්වරූපයකින් හෝ පැවැත්මක් ඇතිව කඳ සුරිඳුට සේවය කරන්න පුළුවන් වුනා
තවත් සමහර මූලාශ්‍ර අනුව මේ ලෙස කුකුළු ධජය වෙන්නේ බලවත්ම අසුරයා වූ තාරක
කඳ දෙවියන් කුමාර කාලයේ වායු දෙවියන් විසින් කුකුළු කොඩිය ත්‍යාගයක් ලෙස දීම
ශිව දෙවියන් ලවා අසුරයන් පැරදවීමට කඳ කුමරු ඉපැද්ද වූ පසු විෂ්ණු දෙවියන් විසින් තමාගේ ගුරුළා හරහා කඳ කුමරුට කුමාර කාලයේ ක්‍රීඩා කිරීමට තැන්පත් කුරුල්ලන් දෙදෙනෙකු වූ කුකුළා සහ මොනරා දුන්නා
වායු දේව විසින් කුකුළු ලාංඡනය සහිත කොඩිය දුන්නා
අසුර තොරණ උඩ ඔත්තු හැඬලූ අසුරයකුට දාව උපන් අසුර කුමාරයකු වන කුකුළා කඳ කුමරු විසින් දෙපලු කිරීමෙන්
එක ජනකතාවක මූලාශ්‍රය හදිස්සියේ මතක් වුනා
අපි පොඩි කාලේ කියවපු සඟරා ලිපියක්
ඒ අනුව සංශෝධනයක් කළා
කුකුළාගේ උපත දක්වන සුරාසුර සටන හා බැදී පවතින සිංහල ජනකතාවක් ස්වර්ණ ශ්‍රී බණ්ඩාර (19) ලියූ ලිපියක සඳහන් වන්නේ මෙසේය
[උපුටා ගැනීම ආරම්භය]

"කුකුළාගේ පියා අම්බලරුසියා ය
මව කාල රාක්ෂියා ය
මේ දෙදෙනාට දාව උපන් අසුර කුමරකු වූ කුකුළා ඇසුර භවනේ තොරන පිට හිඳ හැඬලීම සිරිතක් කර ගෙන සිටියේය
සුරා සුර සටනේ දී අසුරයන්ගේ ජයග්‍රණය ඇඟවීමට ඌ හඬලන්නට වෙයි
මෙය දරා ගත නොහැකි සුරයන්ගේ නායකයා වූ ඉසුරු ගෙත් ඔහුගේ බිරිය වූ උමාව ගේත් වැඩිමල් පුත් සටනට අධිපති කඳ කුමරු මේ අසුර කුමරාව තම කඩුවෙන් දෙපළු කරයි
ඉන් එක පළුවක් කන්ද කුමරු තම වාහනය කර ගනී
අනෙක් පළුව කඳ කුමරුගේ කොඩියයි
මේ නිසා ය කඳ කුමරුගේ කොඩියේ කුකුළකු වැඩ ඉන්නේ
සැවුල් හිසේ යකු දහසක් වෙසෙතී

සැවුලගෙ බොටුවේ දහසක් වෙසෙතී

සැවුලගෙ කඳ මැද දහසක් වෙසෙතී

සැවුල් අතට ගෙන අද මෙහි දපතී

කියා ඇදුරන් කියන්නේ රිහිරි (රීරි) යකා දොළ ගන්නා විට කුකුළකු ද පතයි
ඔවුන්ගේ රුව ඇඹීමේ දී සහ ඇඳීමේ දී කුකුළා අත ඇතිව සිටිනා අයුරු දැක්වීමය සිංහල නිර්මාණ ශිල්පියාට හුරු වී ඇත්තේ
[උපුටා ගැනීම අවසානය]

සැවුලා වන්නම 
මින් එක ජනප්‍රවාදයක්  සැවුලා වන්නමේ එන්නේ මෙහෙමයි (14-වරුණ මනම්පේරි, 10)
තම් තම්දන තනම්, දන තම්දන තනම් තම් තම්දන තානත් තෙයි තම්ද, නා තම්ද නා නා

සුරිඳුන් පෙර සිටන් - බලයුත් සැවතිඳුන් - සහ ගොස් කළ යුදෙන් - අසුරන් ජය නොලදින්

බර අත් ගෙණ කගින් - ඇන කොන්තවි වලින් - අසුරන් කළ යුදෙන් - ජය ගෙන කඳ කුමරුන්

ගසමින් කග පතින් - දෙපළුව අසුර සෙන් - දැරු පා අතලුවෙන් - පලුවක් ගෙන සැනෙකින්

එමවන් පලුවකින් - එ උපන් සැනයකින් - සැවුලා නම එයින් - ලොව පල කළ උපතින්

කතරගම දේවාරාධනා මල් යහන් කවි 
කතරගම දෙවියන්ට කරන මල්යහන් ආරාධනා කවි වල එන කවියක කුකුළු අසුරයා බැන්ද කොඩිය ගැන සඳහන් වෙන්නේ මෙහෙමයි (10)
අසුරා බැඳි දේව කොඩිය අරගෙන වඩිති

මයුරා පිට මල් මුදුනට බැල්ම හෙලා ලති

සපුරා මිණි නද ලෝ දැල් පාය පලා එති 

උතුරා මල් සුවඳ කළස් දළු මුර පුද දෙති

අනියම් බිරිඳකගේ ගෙදර ගොස් උදේ වීමට පෙර එන්න කුකුළා හැඬලීමට කළගුණ සැළකීමට (
) 
මූලාශ්‍ර 16 හිරු තවත් ජනප්‍රවාදයක් ගැන සඳහන් කළත් මෙය මා නම් මීට පෙර අහලා නැහැ
ඒ කතාව අනුව පේන්නේ කතරගම දෙවියන් තමන්ගේ බිරිඳ වන තේවානි අම්මාට හොරෙන් අනියම් බිරිඳ වන වල්ලි අම්මාගේ නිවසට ගොස් නින්ද ගිහින් ආපහු ගෙදර යන්න මතක් වෙලා තියෙන්නේ කුකුළා හඬලන කොට
බල්ලන් ඔහුට බිරුව නිසා උන් එක්ක වෛර බැඳගත්තත්, කුකුළා කරපු උදව්වට උගේ රුව කොඩියේ ලාංඡනයට යෙදුවලු
තුන්වැනි කවිය
බලා එල්ල

හෙළුව හෙල්ල

මුලැ මැ බෙල්ල

මරු තැනේ,

අන්වය
බෙල්ල මුලැ මැ මරු තැනේ එල්ල බලා හෙළුව හෙල්ල (මේ කවියේ ක්‍රියාකාරක පද සම්බන්ධය අවසන් කර නැතිව ඊළඟ කවියට සම්බන්ධ වෙන බවක් පේනවා)

සරල තේරුම
හරියට ඉලක්කය බලා බෙල්ල මුලම ඇති මර්මස්ථානයට හෙළපු හෙල්ල

වචනාර්ථ
මුලැ මැ බෙල්ල = බෙල්ල මුලම ඇති
 මරු තැනේ = මර්මස්ථානයට - ප්‍රහාරයක් වැදුණු විට මරණය ගෙන දෙන දුර්වල ස්ථානය
 එල්ල = හරියට ඉලක්කය 
 බලා = බලලා
 හෙල්ල = හෙල්ලය, spear, කඳ දෙවියන්ගේ ආයුධය යැයි සැලකෙන දිග මිටක් සහ තුන් උල් සහිත වේලායුධය (වේළ ආඃ) නමින් හැඳින්වෙන තුන් උල් හෙල්ලයක් වැනි ආයුධය, trident, කුන්තායුධය, කොන්තායුධය, කුන්තය, ලන්සය, lance, තෝමරය,
 හෙළුව = හෙළාපු, පහත දැමූ - නාම විශේෂණය, - ධාතුව හෙළ - හෙළනවා - හෙළුව පහත දැමූ - අතීත කාල

පළමු වන, දෙවන සහ තුන්වන කවි එකට ගෙන තේරුම් ගැනීම
2 සහ 3 කවිවල ක්‍රියාකාරක පද සම්බන්ධය අවසන් කර නැතිව ඊළඟ කවියට සම්බන්ධ වෙන බවක් පේන නිසා 1,2, සහ 3 කවි වල අන්වය හෝ ක්‍රියාකාරක පද සම්බන්ධය එකටම අරගෙන තේරුම් ගන්න පුළුවන් ද කියලා බලමු
අන්වය
මගෙ කුකුළා නැසූ එකා, [එමෙන්ම] දදය ඔබ ගෙ පාළු යකා, තව එක බුද දිනක් තකා ඉන්නට ඉඩ නො දී මකා, බෙල්ල මුලැ මැ මරු තැනේ එල්ල බලා, හෙළුව හෙල්ල

අර්ථය
නපුරු ජනයාගේ එඩිය බිඳ දමා තේජස් ස්කන්ධයක් ලබාපු ස්කන්ධ දිව්‍ය රජ තුමනි
මගේ කුකුළා නැසුව එකා, එසේ කරමින් ඔබගේ ධජය පැහැර ගත්තු කාලකණ්නියා, බදාදා දවසක් වෙන අද ජීවත් වුනත්, තව එක බදාදා දවසකවත් එළිය දකින්න නොදී මරා, බෙල්ල මුලම ඇති මර්මස්ථානයට ඉලක්කය ගෙන, හෙළූ හෙල්ල

විස්තරය
දෙක සහ තුන කවි දෙක වෙන වෙනම හෝ එක්ව ගත්තත් ආඛ්‍යාතයක් සහිතව සම්පූර්ණ ක්‍රියාකාරක පද සම්බන්ධයක් දෙන බවක් නම් මට නම් පෙනුනේ නැහැ
කවියක් අනිවාර්යයෙන්ම ව්‍යාකරණානුකූල විය යුතුයි හෝ එහි අංග සම්පූර්ණ ක්‍රියාකාරක පද සම්බන්ධයක් තිබිය යුතුයි කියන අදහසේ මම නැහැ
ඒ වගේම මින් රැයිපියෙල් තෙන්නකෝන් ගේ කවියේ රසය හෝ අගය බාල වන බවක් මට පේන්නේ නැහැ
නමුත් හුදෙක් හැවිල්ලේ දෙක සහ තුන කවි අන්වය අංග සම්පූර්ණව ආඛ්‍යාතයක් සහිතව ගළපන්න බැරි බවක් නම් පේනවා
එසේම සාමාන්‍ය ගීත හෝ රසිකයන් මෙම කවි දෙකේ "මකා" යන්න "මකා දමන්න" කියා කරන ඉල්ලීමක් ලෙසත්, "හෙළුව" යන්න "හෙළුව මැනවි" යන ඉලීමත් ලෙස සවිඥානිකව හෝ අවිඥානිකව තේරුම් ගන්නා නිසා කිසිවෙකුටත් මෙය ගීතය තේරුම් ගැනීමේ අපහසුතාවයක් බවට පත් වෙන්නේ නැහැ
ඒ පමණක් නොව සිංහල සහ සකු බස ආදී වෙනත් භාෂා කීපයක්ම උගත් සුචරිත ගම්ලත්, ජයන්ත වීරසේකර, ඩබ්ලිව්. ඒ. අබේසිංහ, මනරංජන රාජසේකර වත්තගේ, මලී මලියසේන, තිස්ස දොඩන්ගොඩ ආදීන් පවා, මෙලෙස "කා", "හෙළුව" වැනි පද අරුත් ගැන්වීමට බාධාවක් කරගන්නා බවක් පේන්නේ නැහැ
හතර වන කවිය
කතරගමට රුහුණු රටේ

හිඟා කකා, ලබන විටේ

පයින් මැ ගොස් ඇවිදැ වටේ

පොළොවැ උලා නළල් ඇටේ

අන්වය
ලබන විටේ රුහුණු රටේ කතරගමට, හිඟා කකා පයින් මැ ගොස් වටේ ඇවිදැ, නළල් ඇටේ පොළොවැ උලා
ඊළඟ වාරයේ, රුහුණුකරයේ ඇති කතරගමට, හිඟා කමින් ආහාර ලබා ගෙන පයින්ම ඇවිදලා ගිහිල්ලා, දේවාලය පැදකුණු කරලා, පසඟ පිහිටුවා වැඳ වැටිලා(මෙම කවිය ඊලඟ කවියත් එක්ක සම්බන්ධ වෙනවා)

වචනාර්ථ
කතරගමට රුහුණු රටේ = රෝහණ රාජ්‍යයේ, රුහුණු රටට අයත්, එහි ඇති කතරගමට
 ලබන විටේ = ලබන වාරයේ දී, විටේ / විට - වතාව, ඊළඟ පාර
 හිඟා කකා = ආහාර ඉල්ලා කමින්
 පයින් මැ ගොස් = පයින්ම ඇවිදලා ගිහිල්ලා,
 ඇවිදැ වටේ = වටේ ඇවිදලා, පැදකුණු කරලා - යම් වස්තුවකට හෝ කෙනෙකුට ගෞරවයක් වශයෙන් ඒ දෙය, තැනැත්තා, හෝ තැනැත්තිය දෙසට තමාගේ ශරීරයේ දකුණු පැත්ත හරවා ගෙන ඇවිදීම, ප්‍රදක්ෂිණා කරනවා - ප්‍ර emphasis, දක්‍ෂිණ right side, to circumambulate with the right side towards the person or the object saluted thereby
 නළල් ඇටේ පොළොවැ උලා = නළල් ඇටය හෙවත් නළල බිම තබලා වැඳ වැටෙමින්, නළල් ඇටේ - forehead, frontal, ලලාට - නළල බිම තියා වැඳලා - පසඟ පිහිටුවා වැඳීම, දෙඅත් දෙදණ සහ නළල යන අංග පහ පොළවේ තබා වැඳීම

පස්වන කවිය
දිගට ඇදී

නැඟැ පැහැදී

මහ හඬ දී 

“දෙවියනේ,”

අන්වය
දිගට ඇදී නැඟැ පැහැදී “දෙවියනේ” (කියා) මහ හඬ දී

සරල තේරුම
දෙවියන්ව දිගා වෙලා බිම වැතිරී දණ්ඩ නමස්කාරයෙන් (දණ්ඩක් ලෙස ඍජුව බිම වැතිරී - බිම දිගාවී වැඳීම, prostrate - lying with the face down and arms stretched out, especially as a sign of respect or worship) වන්දනා කරලා, නැවත නැගිටලා, ඔබ කෙරෙහි පැහැදෙමින්, මහ හඬින් “දෙවියනේ” කියලා කෑ ගසලා (මෙම කවියත් හතරවන කවිය සමගම ඊලඟ කවියත් එක්ක සම්බන්ධ වෙනවා)

විස්තරය
විකල්ප අරුතක් ලෙස දෙවියන්ට කරන ආමන්ත්‍රණයක් හැටියට “දෙවියනේ
දිගා වෙලා වැඳ වැටිලා පැහැදිලා නැගී සිටලා මහ හඬ නගමින්” කියලා අරුත් ගන්වන්නත් පුළුවන්
මෙහෙම කළොත් පෙර කවියේ සිට එන පද සම්බන්ධය තව දුරටත් ඉස්සරහට යනවා වගේ පෙනුනත් “හඬ දීලා” ඊළඟ කවියේ එන වස්තූන් පූජා කරන්නේ නැති නිසාත්, “දෙවියනේ” යන්න කවියේ උද්දෘත තුළ ඇති නිසා, “දෙවියනේ” කියා කෑගසමින් යන අරුතින් ගැනීම වඩා සාර්ථකයි වගේ
හයවන කවිය
රනින් කුකුළු රුවක් පුදමි

රිදියෙන් බිජුවටක් පුදමි

රන් දුනු හී දෙකක් පුදමි

රුවට රිදී රුවක් පුදමි

අන්වය
රනින් කුකුළු රුවක් පුදමි
රිදියෙන් බිජුවටක් පුදමි
රන් දුනු හී දෙකක් පුදමි
රුවට රිදී රුවක් පුදමි
රත්තරනින් කළ කුකුළු රූපයක්, රිදියෙන් හැදූ බිජුවටක් හෙවත් බිත්තරයක්, රනින් නිම වූ දුන්නක් සහ හීතලයක් ඔබට පූජා කරමි
රනින් කුකුළු රුවක් පුදමි = නැති වූ කෙනෙක් සෙවීමේ දී ඒ කෙනාට සමාන රූපයක් රත්තරනින් තනා දෙවියන්ට පූජා කිරීමට බාර වීමත් ප්‍රාර්ථනාව ඉටු වීමෙන් පසු බාරය ඔප්පු කිරීමේ දී එසේ පූජා කිරීමත් යන සිරිත මත නැති වුනු කුකුළා මැරූ කෙනාගෙන් පළි ගත්තොත් ඒ සඳහා අල්ලසක් ලෙස රනින් හදපු කුකුළු රුවක් දීමටත්, 
 රිදියෙන් බිජුවටක් = රිදියෙන් තැනූ කිකිළි බිත්තරයක් ( බිජුවට- සතෙකුගේ බිත්තර, egg) පූජා කිරීමටත්, 
 රන් දුනු හී දෙකක් = රත්තරනින් හැදූ දුන්නක් සහ ඊතලයක් පූජා කිරීමටත්, (හෝ එතරම් සාර්ථකව අර්ථ නොගැනුනත් දුනු දෙකක් හා ඊතළ දෙකක් ලෙස හතරක් හෙවත් කුට්ටම් දෙකක්) 
 රුවට රිදී රුවක් = ඒ වගේම දෙවියන්ගේ රූපයට සමාන රූපයක් රනින් හදාලා පූජා කිරීමටත්, පොරොන්දු වෙනවා
මෙම රූපය දෙවියන්ගේ රූපය නොවේ නම් කුකුළා ගේ රූපය මීට පෙර පූජා කරන නිසා, විය හැක්කේ හොරා ගේ රූපය වීම විතරක් නිසාත්, එය තර්කානුකූල නැති නිසාත් දේවරූපයක් ලෙස ගැනීම වඩා නිවැරදියි
තුන්වන, හතරවන, සහ පස්වන කවි එකට ගෙන තේරුම් ගැනීම
මම දකින්නේ 4, 5, සහ 6 කවි වල අන්වය හෝ ක්‍රියාකාරක පද සම්බන්ධය එකක් ලෙස ගත හැකි බව.

අන්වය
ලබන විටේ, රුහුණු රටේ කතරගමට, හිඟා කකා පයින් මැ ගොස්, වටේ ඇවිදැ, නළල් ඇටේ පොළොවැ උලා, දිගට ඇදී, පැහැදී, නැඟැ “දෙවියනේ,” (කියා) මහ හඬ දී, රනින් කුකුළු රුවක්, රිදියෙන් බිජුවටක්, රන් දුනු හී දෙකක්, (සහ) ඔබගේ රුව වැනි රිදී රුවක් පුදමි
තේරුම
ලබන පාර, රුහුණට අයත් කතරගමට, හිඟා කමින් පයින්ම ගිහිල්ලා, දේවාලය වටේ පැදකුණු කරලා, පසඟ පිහිටුවා වැඳලා, බිම දිගා වෙලා දණ්ඩ නමස්කාරයෙන් වැඳලා, පැහැදිලා ශ්‍රද්ධාව ඇති වෙලා, නැඟී සිටලා “දෙවියනේ” කියා කෑගසලා, රන් කුකුළු රූපයක්, රිදී බිත්තරයක්, රන් දුනු හී දෙකක්, සහ රනින් කළ දේව රූපයක් (ඔබට) පූජා කරමි
හත්වන කවිය
කතරගමේ

බල මහිමේ 

දුටු ද එ මේ
හැම තැනේ

අන්වය
කතරගමේ බල මහිමේ එ මේ හැම තැනේ දුටු ද
කතරගමේ බල මහිමය එතැනත් (එ) මෙතැනත් (මේ) හැම තැනමත් දැක්කා ද
කතරගමේ බල මහිමේ = එම අර්ථයම
 එ = එ තැනත්
 මේ = මෙ තැනත් - මේ, සර්ව නාමය, this, තමන් ඉදිරිපිට පෙනෙන දෙය, මෙය, මේ, මෙන්න / මේ යන පදයේ වෙනත් අරුත් කිහිපයක්
නිශ්චයාර්තයෙහි අවධාරණයෙහි
මේ, මෙහෙවර, වැඩය, මේඝ හෙවත් වර්ෂා ඍතුව
 හැම තැනේ = හැම තැනමත්
 දුටු ද
= දැක්කා ද
කවියේ මා ළඟ ඇති පිටපතේ ඇතුළුව බොහෝ පිටපත්වල කවි පදය අවසානයේ ප්‍රශ්නාර්ථ ලකුණක් දමා තියෙනවා
විස්තරය
මුල් කවි හය වගේ නැතිව මෙම කවිය තනිව ගෙන ක්‍රියාකාරක පද සම්බන්ධය සලකා බැලිය යුතුයි කියලයි මම හිතන්නේ
ඒක දිගට ආවේගාත්මකව කියන හැවිල්ලේ යම් විරාම ලකුණක් යොදපු තැනක් හැටියටයි මේ කවිය මට පේන්නේ
බාරය අවසන් වූ ඇය කතරගමේ බල මහිමය ගැන වර්ණනාවක් කරන්නේ කියවන්නා තුළ ඇය ඉන්නේ කතරගමය කියන හැඟීමක් ඇති කරමින්
නමුත් තවමත් ඇය ඉන්නේ ඇයගේ නිවස ආසන්නයේ නා ගස යට සංහිඳ පාමුල
අටවන කවිය
කියමින් නම'කුරු ඔබගේ‍

බොළඳුන් ගෙ ද කිරි තුඬ'ගේ

රඟ දෙන්නට වඩමි අගේ

එකති'න් හිමි සඳිනි මගේ

අන්වය
මගේ හිමි සඳිනි
ඔබගේ‍ නම'කුරු කියමින් එකති'න් (එය) බොළඳුන් ගෙ ද කිරි තුඬ'ගේ රඟ දෙන්නට අගේ වඩමි
මගේ දෙවි සවාමීනි
ඔබගේ නම කියමින්, ඒකාන්තයෙන්ම එය, කටේ කිරි සුවඳ නොගිය කුඩා දරුවන්ගේ මුවේ පවා රඟ දෙන ලෙසට, අලංකාරවත් ලෙස කියැවෙන ලෙසට, ඔබගේ අගය වඩමි
ඔබගේ‍ නම'කුරු කියමින් = ඔබගේ නම කියමින්
 නම'කුරු = නම+අකුරු - නමකුරු - පර ස්වර ලෝප සන්ධිය (සන්ධි වන පද දෙකෙන් දෙවන පදයේ මුල්ස්වරය හෙවත් පර ස්වරය ලොප් වී, ඉවත්වී පළමු පදයේ අග ස්වරය හා ගැළපීම) / නමේ+අකුරු - නම්+ඒ+අකුරු - නම්+අකුරු - නමකුරු - පූර්ව ස්වර ලෝප සන්ධිය (සන්ධි වන පද දෙකෙන් පළමු වන පදයේ අග ස්වරය හෙවත් පූර්ව ස්වරය ලොප් වී, ඉවත්වී දෙවන පදයේ මුල් ස්වරය හා ගැළපීම) (
)
 බොළඳුන් ගෙ ද = කුඩා දරුවන්ගේ ද - බොළඳා, බිලින්දා, male infant, young child
බොළඳි
බිලිඳු, ළදරු, ළදරුවා, child
බොළඳ, ළාමක, සුරතල්, tender, infantile loving, childish, puerile
 කිරි තුඬ'ගේ = තුඩ + අග
/ තුණ්ඩ + අග
සන්ධි වීමේ දී න් ආවා ද
කුමන සන්ධි ප්‍රභේදයක් ද
තුඩ= තුඩ mouth, කට (කාටර්)
 එකති'න් = "එකතින්" යන්න පදයක් ලෙසම මහා ගුණසේන ශබ්දකෝෂයේ තියෙනවා
ගුණසේන මහා ශබ්ද කෝෂය අනුව, “එකතින්, එකත්” = ඒකාන්තයෙන්, නියතයෙන්ම (ක්‍රියා විශේෂණ) ඒකාන්ත = නිශ්චිත, නිසැක, නියත, ස්ථිර (සංස්කෘත තත්සම) අර්ථ දෙනවා
එකතින් යන්නට දිය හැකි අරුත් තමයි
1. ඒකාන්ත, ඒක+අන්ත (ස්වරාගමනය සන්ධි
) of one purport, ෂුවර් එකටම, අනිවාර්යයෙන්ම, ඒකාන්ත, positive, certain, සත්තක, එකැතිතිව, ඒකාන්තයෙන්
2. එකම අර්ථය, එකාර්ථය, එකත්, ඒක අර්‍ථ, එක අර්‍ථයක් ඇති, of one meaning
3. එක අත, එක+අත්, එක පැත්තකින්, එකත්, එක අංශය, on one side, aside, එකත් පස්ව, එකත්පසෙක, පස්, පසෙක පාර්‍ශව, moving to one side, standing on one side, out of deference, පැත්තකට වී
4. “එකත” එක+අත්= එකත් හෙවත් එක අතකින්, තනි අතින් කියන ඒවා
ඒකාන්ත කියන එකට "එකතින්" කියන අරුතෙන් යෙදිලා තියෙන වැඩිම උදාහරණ ගණනක් හම්බු වුනේ ත්‍රිපිටකයේ බුද්ධ ජයන්ති පරිවර්තනයේ තියෙන උදාහරණ
ඉන් එකක් තමයි සමිද්ධි සූත්‍රයේ "ආයුෂ්මත් සමිද්ධි තෙරණුවන්ට මෙබඳු චිත්තවිතර්කයෙක් පහළ විය
ඒ මාගේ ශාස්තෘ තෙමේ අර්හත් ය
සම්‍යක් සම්බුද්ධ ය
ඒ මට එකතින් මහත් ලාභයෙකි
එකතින් මනා ලැබීමෙකි” යන කොටස
රඟ දෙන්නට = කියැවෙන්නට, to Perform, නටන්නට - නමක් රඟ දෙන්නේ හෙවත් නටන්නේ නැතැයි යමෙකුට තර්ක කළ හැකි වුනත් මෙසේ යෙදීම දරුවන් ගේ මුවින් කියැවෙන ආකාරය වර්ණනා කරන ඉතා සුන්දර යෙදුමක් කියලයි මට හිතෙන්නේ
අගේ වඩමි = වටිනා කම වර්ධනය වෙන සේ කතා කිරීම, ගුණ වර්ණනා කිරීම

හැවිල්ලේ නව වන කවිය ලෙස පළවන කවිය නැවත

කවිය
දුදනො'ද බිඳ

ලද තෙද කඳ

කඳ දෙව් රද

සාමිනේ

දහවන කවිය

කවිය
මට කළ මෙ විපත අනේ

බලා ගන්නැ දෙවියනේ
නා සාමිනේ

අන්වය
අනේ
දෙවියනේ
මට කළ මෙ විපත බලා ගන්නැ
මෙ නා විමනේ වැජැඹෙන නා සාමිනේ බලන්නැ
අනේ දෙවියනේ මට කළ මේ විපත්තියට දඬුවම් දෙන බවට වග බලා ගන්න
මේ නා ගස විමන කරන් වැජඹෙන නාග ස්වාමීනි (එහෙමත් නැති නම් පිහිට වෙන නාථයානෙණි කියා එහි වෙසෙන වෘක්ෂ දේවතාවට) මට කළ විපත බලන්න
නා = 1.නාගයා cobra, (Naja naja), 2. නායකයා, 3. තද අරටුවක් සහිත දිග කොළ ද සුවඳැති මල් ද සහිත උසට වැඩෙන ගසක් Mesua ferrea, the Sri Lankan ironwood 4. නාථයා හෙවත් අනුන්ට පිහිට වෙන තැනැත්තා, 5. නාදය, 6. අලියා, 7. වැස්සට පොළව හැරී සෑදෙන නාය, 8. නවය 9. විවිධ, නා නා 10. නො ආ, නොපැමිණි, 11. නානවා යන්නෙහි පූර්ව ක්‍රියාව, නාලා, ස්නානය කොට, 12. නො නිපාත prefix, non 

විස්තරය
නාග රාජයන් තුඹසක මිස නා ගස් වල වසන බවක් නම් අසා නැත
මෙතැන නා ගසින් සැදි වදුලක් හෙවත් අඳුරු ස්ථානයක් නිසා එම වදුල තුළ නාගසක් යට සැදුනු හුඹහක් තියෙනවා උපකල්පනය කිරීම එක ක්‍රමයකට මේ ගැටලුව විසඳීමකි
අනික් පැත්තෙන් බලන කොට ගස් බෙන වල නාගයින් සිටි කතා අපේ සාහිත්‍යයේ හමු වෙනවා (බෙනය, බිලය, ගස් බිළය, බිල, රුක්සිදුර, ගුල, බුහුරු රුක්හි, බුහුර, අරණය, කෝටරය, කුලඉහ, කුඹල, ඉරඳ, hole, cavity, or hollow in a tree, fissure, burrow)
උදාහරණ විදියට පන්සීය පනස් ජාතක පොතේ 164 වන "නකුල ජාතකයේ" එන "එසමයෙ පන්සල සමීපයෙහි සක්මන් කෙළවර තුඹසක මුගටියෙක් වාසය කෙරෙති
එතනට සමීපයෙහි ගස් බිලක (බෙනයක) සර්පයෙක් වාසය කෙරෙයි" යන්න ගත හැක
මෙම කවි පන්තිය ගැන ඇති බොහෝ විචාර වල "නා සාමිනේ" නාගයකු ලෙස හඳුන්වනවා දකින්නට ලැබෙනවා (2 මූලාශ්‍රය හැර)
නමුත් මෙතැන "නා රජු" කියන්නේ, නා=නාථ=නාථයා=පිහිට වෙන තැනැත්තා=දෙවියා, ලෙස වෘක්ෂ දේවතාවක් ලෙස සැලකීම ද වඩාත් උචිත බවක් මා දකින්නේ දෙවිදියෙන් ඕනෑම විදියකට තේරුම් ගත්තත් කමක් නැහැ කියන මතයේ ඉඳ ගෙන
ඊට හේතු තමයි, "නා විමන" යන්නෙන් හුදෙක් නා වදුල යට තියෙන හුඹහකට වඩා නා වෘක්ෂය විමානය කර ගත කියන අරුත ගැළපෙන නිසා
දෙවැන්න තමයි "නා විමන" නා ගස්, හෝ නා වදුලු විමානය නොව "නාග විමානය" කියා ගත හැකි වුවත් මීට පෙර එන කවිවල නාගයකු හෝ හුඹහැක ගැන රැයිපියෙල් කිසිම සඳහනක් නොකිරීම
මෙම නා විමනේ වෙසෙන්නේ නාග රාජයකු නොව දෙවියකු බව සිතීමට තුඩු දෙන තවත් හේතුවක් වනුයේ, තුඹසක වෙසෙන නාග රාජයින්ට කිරි ආදිය දී පුද දීම හෝ සැලකීම කෙරුනත්, සංහිඳක් හෝ මල් පැලක් සාදා පුදදෙන්නේ දෙවියන් වීම නිසා
මෙනයින් බලන විට මේ දෙවියා "අයියානායක" වැනි ඕනෑම දෙවියකු හෝ එම නුග ගසට අරක් ගත්තේ යැයි ගැමියන් විශ්වාස කරන නමක් රහිත වෘක්ෂ දේවතාවකු හෝ වෙන්න පුළුවන්
සැකසුම
චිරාන් වින්ඩ්සර්

පසු සටහන
විමලරත්න කුමාරගම (1948) "අය්යනායක" (18)  

සෙවණැලි අවදි නොමවන වැව් ඉවුරු කොණේ

කාලය විසින් හෑරුව නුග ගසක බෙ‍නේ

මළ කා කළුව ගිය ආයුද කැබලි පෙනේ

දෙවියෙක් නැත ද මෙහි බලයක් තිබෙනු දැනේ

බුදු ගුරු ශනි හිරුට හිමි හැම දවස් වල

මේ සංහිඳේ එළියක් ඇත සවස් කල

ලෙඩ දුක් වලින් මිදුමට බාරයක් කළ

හැම දෙන එතැන රැස්වෙති ගම ගෙවල් වල

වන පෙත දැවෙන විට වැද මළ හිරුගෙ රත

ගනඳුර වසන විට ආලෝකයෙහි නෙත

සඳරැස් ගලන විට තෙරපී සෙවන මත

එක දෙවියෙක් නොවේ දාහක් එතැන ඇත

දෙවි දේවතාවුන් සැරි සරන මහ වනේ

පවතින  බලය ඇඟ ලොම් කුඩකටද දැනේ

මොළයෙන් තමා ලෝකයෙ සුවය වැනසුනේ

මගෙ ගැරහුමට නැත ඒ පිරිස යොමුවුනේ

සංහිඳ ළඟ බාරයට කිරි ඉතිරීම

කෙම්මුර දවස්වල පානින් සැරසීම

වන අතු කඩා ගස් දෙබලක දැවටීම

මා නොකෙරුවත් නො කෙළෙමි එය ගැරහීම

සාගත වසංගත හා එන නියඟ වලින්

සහනය පතා වන දෙවියන් ළඟට කෙළින්

යන මේ පිරිස සැරසීමට නුවණ "මලින්"

පෙළෙඹෙන අයට අනුකම්පා කරමි මුලින්

ගංගොඩ ව‍ටා මෝරන වන ලැහැබ මැන

අහුමුලු නෑර සිය අණසක පතුරු වන

බලවත් අය්යනායක දෙන ගොදුරු ගෙන

මේ අය රකිනු මැන යන එන සියලු තැන

පත්තෑ ගැටුස්සන් දෙබරුන් සිටින තැන

මීමුන් මදින් මත්වී අං මදින තැන

වැව්වල මිනී කන කිඹුලන් ගැන ද දැන

මේ අය රකිනු මැන යන එන සියලු තැන

මාපිල් පිඹුරු නා පො‍ළඟුන් සිටින තැන

අලි කොටි වලස් මුළු කොලහල කරන තැන

නිතරම ඔබ පුදන මේ අය ඇඳින ගෙන

බලවත් දෙවිතුමනි දිව රෑ රකිනු මැන

මූලාශ්‍ර
යොමු මූලාශ්‍ර 

 අඥාත (1960) පෙළ පොතක් - කතෘ හෝ ග්‍රන්ථ නාමය සඳහන් නොකළ - තමලු මලිත්ත පියදිගම, 1960 ගණන් වල පෙළ පොතක් ලෙස පවසා සිංහල වියරණ සහ පදරුත් පිටුවට සපයා තිබූ පිට 235 සහ236, 
 අබේදීර, තේජන (2015) දුදනොද බිඳ ලද තෙද කඳ, ගීයක අරුත විඳිමු බ්ලොග් පොස්ට්
 අබේසිංහ, ඩබ්ලියු
ඒ. (2013) කුකුළු හැවිල්ල - සිළුමිණ පුවත්පත, 2013 නොවැම්බර් 10 වැනිදා ඉරිදා
 ගම්ලත්, සුචරිත (2009) ගී මිණි ආර 1, නුගේගොඩ
 ජයමාන්න, පර්සි (2012) හෙළ බසින් දස්කම් විස්කම් පෑ රැපියෙල් තෙන්නකෝන්, මල් කැකුළු බ්ලොග් පෝස්ටුව
 තෙන්නකෝන්, රැ
(1940) හැවිල්ල, පානදුර (විමසුම - කුමාරණතුංග, මුනිදාස
විවරුව - ජයන්ත වීරසේකර, ප්‍රකාශන වියදම - තුඩාවේ, පීතර
- මුල් හැවිල්ල ග්‍රන්ථය ලෙස සටහන් කරමින්, ශාන්ත කුමාර විසින් සිංහල වියරණ සහ පදරුත් පිටුවට සපයා තිබූ පිටු තුන
 දොඩම්ගොඩ, තිස්ස (2012) in පොත් ගුල්ලා (2011) කතරගමට රුහුණු රටේ - හිඟා කකා ලබන විටේ - 2 බ්ලොග් පෝස්ටුව
 පීරිස්, රූබන් පී. (1964) ජ්‍යෙෂ්ඨ කුමාර පද්‍ය මාලා, කෝසල මුද්‍රණාලය, දෙහිවල
 පොත් ගුල්ලා (2011) කතරගමට රුහුණු රටේ - හිඟා කකා ලබන විටේ - 2 බ්ලොග් පෝස්ටුව
 ප්‍රේමතිලක, නිමල් (1995) අපේ දේශීය නැටුම් කලාව, නිමල් ප්‍රේමතිලක, බණ්ඩාරගම
 ප්‍රේමතිලක, මීමන (1951) "නවීන පද්‍ය රචනා", ඇම් ඩී ගුණසේන සහ සමාගම, කොළඹ 11
 මිහිඳුකුල, සුනිල් (2017) කුමරතුඟු මඟ අනුදුටු හෙළබස් වහරේ ගී, සිළුමිණ පුවත් පත, 2017 ජනවාරි 29 ඉරිදා
 වත්තගේ, මනරංජන රාජසේකර (2016) ආශ්වාද චින්තා 03 - කුකුළු හැවිල්ල
 සිංහල වියරණ හා පදරුත් (Sinhala Vocabulary and Grammar) මුහුණු පොත් සමූහය (2016) “මගෙ කුකුළා නැසූ එකා දදය නුඹගෙ පාළු ය කා යන්නෙහි අර්ථය කුමක් ද
”, තමලු මලිත්ත පියදිගම පෝස්ටුව, 7 September 2016 at 05
10
 හරී - පිණිපළස (2011) in පොත් ගුල්ලා (2011) කතරගමට රුහුණු රටේ - හිඟා කකා ලබන විටේ - 2 බ්ලොග් පෝස්ටුව
 හිරු (2014) in හැලපයා (2014) 140.එකගෙයි කෑම සහ තෙරේසාගේ ආදර අන්දරය
 හෙට්ටිආරච්චි, සඳමාලි (2016) පෙරදිග අපරදිග විචාර මූලධර්ම 
සිරිවර්ධන, සුසිල්, විජේසූරිය, එස්. (1987) විමලරත්න කුමාරගමගේ එකතු කළ කවි, කතෘ ප්‍රකාශන, කොළඹ 3
බණ්ඩාර, ස්වර්ණ ශ්‍රී (1980) මගවැලි පිසින්නා, ඉසුර සඟරාව, දෙසැම්බර් කලාපය

වචනාර්ථ සඳහා භාවිතා කළ ශබ්දකෝෂ Dictionary Referencing 

 කාටර්,  චාර්ල්ස් (1924) චාර්ල්ස් කාටර් සිංහල-ඉංග්‍රීසි ශබ්දකෝෂය Carter, Charles
A (1924) Sinhalese-English dictionary, The Ceylon Observer Printing Works, London 
 මධුර කුලතුංග (2002) මධුර ඉංග්‍රීසි–සිංහල ශබ්දකෝෂය, Madura English-Sinhala Dictionary – Online
 ක්ලවුග්, බී. (1982) ක්ලවුග් ශබ්දකෝෂය - Clough, B (1892) Sinhalese English Dictionary, Wesleyan Mission press, Kollupitiya
 මලලසේකර, ගුණපාල (2017) මලලසේකර ඉංග්‍රීසි - සිංහල ශබ්දකෝෂය, ඇම්
ඩී. ගුණසේන සහ සමාගම, කොළඹ 11 / Malalasekera, G
English - Sinhalese Dictionary, M
Gunasena and Company, Colombo 11
 විජයතුංග, හරිස්චන්ද්‍ර (2017) ගුණසේන මහා සිංහල ශබ්දකෝෂය, ඇම් ඩී ගුණසේන සහ සමාගම, කොළඹ 11
 වෙබ්ස්ටර් ඉංග්‍රීසි - සිංහල ශබ්ද කෝෂය (2013) Webster's English Sinhala Dictionary in Sinhala Dictionary Resources Online
 සිංහල පැහැදුම් ශබ්දකෝෂය (2013) - Sinhala Explanatory Dictionary - සිංහල එක්ස්ප්ලනේටරි ශබ්දකෝෂය in Sinhala Dictionary Resources Online
ෂී ජිංපිං (), වර්ථමාන චීන ජනාධිපති වරයාය
මූලාශ්‍ර

ආශ්‍රිත
 චීන-ශ්‍රී ලංකා සබඳතා

චීනය
ශ්‍රී ලංකාවේ චීන තානාපති', බිජිං නුවර පවතින රජය වෙනුවෙන් ශ්‍රී ලංකාවේ කොළඹ සිටින නියෝජිතයාය
ආශ්‍රිත
 ශ්‍රී ලංකාවේ චීන තානාපති ලැයිස්තුව

ශ්‍රී ලංකාවේ චීන තානාපති
තානාපති ලැයිස්තුව

ශ්‍රී ලංකාවේ චීන තානාපති
වර්තමාන චීන තානාපතිවරු

චීන තානාපති
චෙන්ග් ෂුයේ යුවන් (), ශ්‍රී ලංකාවේ වර්තමාන චීන තානාපතිවරයාය
ශ්‍රී ලංකාවේ චීන තානාපති
දකුණු ඕස්ට්‍රේලියාව (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

දකුණු ඕස්ට්‍රේලියාව
Biblioteca Nacional de Espaa (ස්පාඤ්ඤ ජාතික පුස්තකාලය, ), යනු ස්පාඤ්ඤයේ පිහිටි විශාලතම පුස්තකාලය යි
මූලාශ්‍ර

ස්පාඤ්ඤය
සිංහල ශ්‍රී ලංකා යනු ශ්‍රී ලංකාව තුල ක්‍රියාත්මක ජාතික වැඩපිළිවෙලකි
2019 ජුනි මස ආරම්භ කල මෙය දිවයින පුර සියළු නගර ආවරණය කරමින් සිංහල ජාතියේ අනන්‍යතාව රැකගැනීම සදහා කැපවන සංවිධානයකි
අනෙකුත් ජාතීන් සමග සුහදව කටයුතු කිරීමට මෙන්ම සිංහල ජාතිකයන් හට ප්‍රමුඛත්වය ලැබෙන ශ්‍රී ලංකාවක් ගොඩනැගීම සදහා ගෙනයන සුවිශේෂී වැඩසටහන් රාශියක් දැනට ක්‍රියාත්මක වෙමින් පවතී
දිවයිනේ ඕනෑම ප්‍රදේශයක සිටින සිංහල පුද්ගලයෙකුට මෙහි සාමාජිකත්වය ලබාගත හැකි අතර, ඉල්ලුම්පත් www
sinhalashrilanka
com වෙබ් අඩවිය හරහා ලබාගැනීමේ පහසුකම් ලබාදී ඇත << මූල්‍ය ප්‍රතිපදන නොමැතිකමින් දැනට මෙම වෙබ් අඩවිය අක්‍රීය තත්වයේ පවතී>>
(+94) 0788 544 377 අංකය මගින් වැඩි විස්තර ලබාගත හැක
facebook පිටුවට පණිවිඩයක් තැබීම මගින් උවද ඔබට වැඩි විස්තර ලාබගත හැක
{{DISPLAYTITLE
උඩරට බැස යන සුන්දරියේ  චිත්‍ර

උඩරට චිත්‍ර කලාවේ මූලිකාංග

යටි පෝරුව 
උඩරට චිත්‍ර ශිල්පාචාරින් විසින් තම ගෝලයන්ට උගන්වනු ලැබූ මුල්ම රේඛා අභ්‍යාසය ''වක දෙක'' නමින් හදුන්වනු ලැබේ
"යටි පොරුව'' නැමැති ලැල්ල මත එම රේඛා අභ්‍යාසය කරවිය
යටි පොරුව සකස් කරගන්නේ ලෑල්ලක් මතුපිට ''වඩි'' නම් ආලේපනය තැවරීමෙනි
වඩි යනු‍ සියඹලා ඇට පලම් 2 ක්, පොල්කටු අගුරු පලම් 1 ක්, යබොර පලම් 2 ක්, නිල් මංචාඩි 10 ක්, කී කිරිදිය යුෂෙන් අඹරා එයට සිහින්ව අඹරාගත් තිරිවානා ගල් කුඩු මිශ්‍ර කර සාදාගන්නා ආලේපන විශේෂය වේ
තවද යටි පොරුව මත ලිවීම හා ඇදීම කළේ ඉකිරි කටුවෙනි
මුහුදු ඉකිරියාගේ කටුවක් උණ කොටු කෑල්ලක සවිකර ගැනීමෙන් ලිවීමේ උපකරණය සාදාගන්න ලදී
වකදෙක 

වදෙක යනු දෙපසට වක් සහිත වූ, රිත්මිත රේඛාවෙන් සැදුම්ලත් ලියපත ආශ්‍රිතව නිර්මාණය කරණ ලද රේඛා සටහනකි
වැඩි වාර ගණනක් යටි පෝරුව මත ඇදීමෙන් පසු එය මතකයෙන් ඇදීම චිත්‍ර ගෝලයන් විසින් කළ යුත්තක් විය
තිරිගිතලය 

වකදෙක හොදින් පුහුණු වූ ගෝලයෝ වක දෙකට තවත් රේඛා එකතු කරමින් පතුරු සහ සීනමල සහිතව කතුරුමල අදීන ලදී
පසුව කතුරු මලේ උසස් නිර්මාණයක් ලෙස ''තිරිගිතලය'' නෙහොත් නැමුණුතලය යන අරුත දෙන රේඛා චිත්‍රය අදින ලදී
තිරිගිතලය යනු සංකීර්ණ රේඛා ක්‍රමවත්ව හසුරුවන ලද අලංකාර හා නිර්මාණශිලී රේඛා සිතුවමකී
thumb|
තිරිඟිතලය යන්න දේශීය චිරන්තන සම්භාව්‍ය චිත්‍ර කලා වර්ණ පටිපාටීයේ  දුඹුරු පාංශු වර්ණ පටිපාටිය ආභාස කර ගනිමින් චිරන්තන සිංහල කලාවේ මාස්ටර් කෘතියක් හැටියට හුවා දැක්වීම පිණිස 1991 දී දියසායම් මාධ්‍යයෙන් එවකට උසස් පෙළ පාසල් ශිෂ්‍යයකු හැටියට සුජිත් රත්නායක විසින් නිර්මාණය කොට පින්තාරු කරන ලද්දකි
( ගුරුපදේශ සැපයුවේ මාස්ටර් සරත් වීරසිංහ විසිනි
)

සාම්ප්‍රදායික ශිල්පීන් තම කලා නිර්මාණ සඳහා විවිධාකාර සැරසිලි නිර්මාණ යොදා ගෙන ඇත
සාම්ප්‍රදායික සැරසිලි නිර්මාණ කොටස් 4කින් යුක්ත ය
පිංසල් සකස් කර ගැනීම 
උඩරට චිත්‍ර ශිල්පීන් බිතු සිතුවම් පාට කිරීම සඳහා ලේන ලෝම හා බළල් ලෝම යොදාගත් අතර එම පිංසල් සියුම් හා නැමෙන සුඵ බැවින්, සිහින් ඉරි ඇදීම සඳහා තෙලි තණ කෙදි යොදාගෙන ඇත
චිත්‍රයේ පදාස (පසුතලය) පාට කිරීම සඳහා වැටකෙයියා මුල් තලා සකස් කරගත් පිංසල් භාවිත කර ඇත
වලිච්චි (වලිත) සකස් කර ගැනීම 
වලිච්චි යනු බිතු සිතුවම් මතුපිට කරනු ලබන ආලේපනයකි
විහාර කුටි තුල පහන් දැල්වීමෙන් ඇතිවන දැලි වලින් සිතුවම් ආරක්ෂා කර ගැනීම හා චිත්‍ර බොහෝ කාලයක් පවත්වාගෙන යෑම මෙහි අරමුණ විය
වර්ණ තනා ගැනීම

 සුදු පාට (ඔදාත) -  මෙය සුදුපාට මකුල් මැටි විශේෂයකි
මතුරට අසල වැටැක්ගම නම් ගමේ පිහිටි මකුල් ගල්ලෙන නැමැති ලෙනෙන් ලබා ගන්නා ලදී
(තද වර්ණ ලාපාට කර ගැනීම සඳහා සුදු මකුල් මැටි කවලම් කරගෙන ඇත
රතුපාට (ලෝභිත) -  රතුපාට සාදිලිංගම් කැටවලින් පිළියෙල කර ගන්නා ලදි
පිටරටින් ගෙන්වන ලද සාදිලිංගම් චිත්‍රයේ පසුතලය සඳහා යොදාගත් මදටිය වර්ණය වේ
කහ (පීත) -  ගොකටුගසේ කිරි වලින් ගන්නා ලදි
මැටි භාන්ඩ හා දැව මත කහ පැහැය යෙදවූයේ හිරියල් හෝ මඩ හිරියල්වලිනි
නිල් (නීල) -  නීල වර්ණය නිල් අවරිය ගසේ පත්‍ර යුෂවලින් තනා ගන්නා ලදී
නිල්පාට හා කොළපාට බිතු සිතුවම් වල දැක්වෙනුයේ් මද වශයෙනි
කළු (කාල) -  කළු වර්ණය අඳුන් දැලිවලින් සකස්කර ගන්නා ලදී
කොහොල්ලෑ / කැකුණ තෙල් / හල්දුම්මල එකට අඹරා කපුරෙදි කැබලි සමග මිශ්‍රකර බඳුනකින් එය වසා මඳ ගින්නේ තම්බන ලදී
උඩ බදුනේ දැලි රැසිවූ විට එම දැලි භාවිතයට සුදුසු විය
මෙය සාම්ප්‍රදායික සමාජයේ තියෙන දෙයක් තමයි
වික්ටෝරියා (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

වික්ටෝරියා (ඕස්ට්‍රේලියාව)
නිව් සවුත් වේල්ස් (), ඕස්ට්‍රේලියාවේ පිහිටි ප්‍රාන්තයකි
ක්වීන්ස්ලන්තය (), ඕස්ට්‍රේලියාවේ පිහිටි ප්‍රාන්තයකි
විශ්ව විසිරි වියමනේ විශේෂයෙන් සදහන් කරන ලද ලිපිනයක් සඳහා යොමුවීමට භාවිතා කරයි
උතුරු ප්‍රදේශය (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

උතුරු ප්‍රදේශය
බටහිර ඕස්ට්‍රේලියාව (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

බටහිර ඕස්ට්‍රේලියාව
ටැස්මේනියාව (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

ටැස්මේනියාව
ඕස්ට්‍රේලියානු ප්‍රධාන භූමිප්‍රදේශය (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

ඕස්ට්‍රේලියානු ප්‍රධාන භූමිප්‍රදේශය
ජර්විස් බේ බලප්‍රදේශය (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

ජර්විස් බේ බලප්‍රදේශය
නෝෆ්ලොක් දිවයින (), ඕස්ට්‍රේලියාවේ පිහිටි ප්‍රාන්තයකි
මූලාශ්‍ර

Norfolk Island
ඕස්ට්‍රේලියාවේ ප්‍රාන්ත සහ ප්‍රදේශ, ඕස්ට්‍රේලියාව පාලනය සඳහා බෙදා ඇති ආකාර වේ
ඕස්ට්‍රේලියාවේ ප්‍රාන්ත සහ ප්‍රදේශ
'මාලක දේවප්‍රිය' ()යනු ශ්‍රී ලාංකීය සම්මානනීය තරුණ චිත්‍රපට තිර රචකයෙකු හා සිනමාව අධ්‍යක්ෂවරයෙකි, ගුවන් විදුලි නාට්‍ය රචකයෙකි, දෘශ්‍ය කලාකරුවෙකි, කෙටි චිත්‍රපට සහ වීඩියෝ නිර්මාණකරුවෙකි
අධ්‍යාපනය
2005 කොළඹ විශ්ව  විද්‍යාලයේ ශාස්ත්‍රවේදී  විශේෂ උපාධිධාරියෙකු වන ඔහුට 2007 දී   ෆිල්ම් වීඩියෝ සහ නිව්මීඩ්යා සඳහා ජර්මනියේ  බාර්ඩන් වෲටන්බර්ග්  ශිෂ්‍යත්වයක්  හිමිවිය
ඉන් අනතුරුව 2009දී  ඔහු කොරියාවේ නැෂනල් මියුසියම්  ඔෆ් කන්ටෙම්පරි ආර්ට් හි දකුණු ආසියානු ෆෙලෝ ශිෂ්‍යත්වයක්  දිනා ගත්තේය
වෘතාන්ත චිත්‍රපට
පාසල් සමයේදී "සම්මාන රූ" කෙටි චිත්‍රපටයෙන් ඇරඹී සිය සිනමාකරණය තුළ කෙටි චිත්‍රපට දහයක් නිර්මාණය කරලීය
ඔහුගේ පළමුවෘතාන්ත චිත්‍රපටයවන්නේ බහුචිතවාදියාය
[Bahuchithawadiya](බොහෝ අදහස් ඇත්තා/එක් අදහසක් නැත්තා)
එය 2017 5වන දෙරණ සිනමා උළෙලේ හෙට දවසේ සිනමා අංශයෙන් හොඳම චිත්‍රපටයට හිමි සම්මානය දිනාගනිමින් මිලියන 5ක ‍ප්‍රචාරක අනුග්‍රහය ලබාගන්නා ලදී
ඉන් අනතුරුව 2018 අට වන සාක් සම්මාන උළෙලේදී හොඳම අධ්‍යක්ෂණය සඳහා ජූරි සම්මානය දිනා ගත්තේය
එය 40 මොස්කව් අන්තර් ජාතික සිනමා උළෙලේ නෙට්පැක් තරගකාරී අංශය නියෝජනය කරමින් තිරගත විය
එමෙන්ම 35වන සරසවි සම්මාන උළෙලේදී තිරගතවීමට ඇති චිත්‍රපට අතුරින් 2016 වර්ෂය සඳහා ලෙස්ටර් ජේම්ස් පීරිස් ජූරි සම්මානය දිනා ගන්නා ලදී
එමෙන්ම 2018 ජර්මනියේ කාල්ස්රුහි පැවති බෙස්ටලර්  ඉන්ඩිපෙන්ඩන්ට්   චිත්‍රපට උළෙලේදී හොඳම ස්වාධීන චිත්‍රපට සඳහා  හිමි සම්මානය දිනා ගන්නා ලදී
බහුචිතවාදියා තවත් අන්තර්ජාතික සිනමා උළෙලවල් කිහිපයකම ප්‍රදර්ශනය විය
කෙටි චිත්‍රපට
ඔහු කොළඹ විශ්ව විද්‍යාලයේ ශිෂ්‍යයෙකු ලෙස සිටියදී  ඊශ්‍රායලයේ ටෙල්-අවිව් හි10 වන ජාත්‍යන්තර ශිෂ්‍ය සිනමා උළෙලේ දී “ලයිෆ් සර්කල්”    නම් කෙටි චිත්‍රපටය ප්‍රදර්ශනය කළේය
එය ශ්‍රී ලාංකීය සිසුවෙකුගේ චිත්‍රපටයක් ජාත්‍යන්තර චිත්‍රපට උළෙලකට සහභාගී වූ පළමු අවස්ථාවයි.  නෙදර්ලන්තය-සිනේ ස්ටුඩ්,ඉන්දියාව-ඕෂියන් සිනේ ෆෑන්,  ඇමරිකාව-  නිව්යෝර්ක් චිමෙරා ආදි තවත් සිනමා උළෙලවල් කිහිපයක්ම එය නියෝජනය කරලිය
ඔහු විසින් නිර්මාණය කරන ලද “එක්ස්චේන්ජ්” නම් කෙටි චිත්‍රපටය   ටෝකියෝ  සිනමා උළෙලට සමගාමීව පැවැත්වෙන ශෝට්ස්  ෂෝ්ට්ස් චිත්‍රපට උළෙලේ පළමු ශ්‍රී ලාංකික ප්‍රවේශයද විය
සිය "ට්‍රාන්ස්ෆරන්ස් " කෙටි චිත්‍රපටය මුම්බායි ජාත්‍යන්තර  ෆිලික්ස්ට් චිත්‍රපට උළෙලේදී හොඳම “රිදී ටෙන් සම්මානය” දිනා ගත් අතර පාකිස්ථානයේ කරා සිනමා උළෙල නියෝජනය  ලැබීය
ඔහු ජර්මනියේ ඇකඩමි ෂ්ලෝස් සොලිටියුඩ්හි දී සාදන ලද "ටුඩේ" කෙටි චිත්‍රපටය "ඉතාලියේ සිනමාදමාරේ සිනමා උළෙලේ අවසන් වටයට" තරග කිරීමට තෝරා ගන්නා ලදී
රේඩියෝ නාට්‍යය
පාසල් සමයේ සිට ශ්‍රී ලංකා ගුවන් විදුලි සංස්ථාවේ නාට්‍ය  රංග ශිල්පියෙකු, පිටපත් රචකයෙකු ලෙස සක්‍රීය  වූ ඔහු විවිධ තේමාවන්හී නාට්‍ය   රැසක් රචනා කර ඇත
සිය නාට්ය  පිටපත් එකතුවක් ලෙස  2005දී "උගේ හිස ඉවරයි" ,2012දී "නිහොන් සැප ලැබේවා" 
සහ 2023 දී "බැලන්ස් බාර්එකේ බුෂ්එක බුරුල්" 

රේඩියෝ නාට්‍ය  ග්‍රන්ථ  මුද්‍රණය කර  ඇත
රේඩියෝ නාට්‍ය  විකල්ප ශ්‍රවන  මාදිලියක් ලෙස සමාජගත කිරීම අරමුණු කරගනිමින් ඔහු විසින් 2016 දී "කණට පාරක්""  (කනට නව මාර්ගයක් නැතහොත් අවකාශයක්, - ) නමින්  ප්‍රවීණ රංග ශිල්පින් අසූවක් යොදාගනිමින් රේඩියෝ නාට්‍ය 20ක්  නිෂ්පාදනය කළේයහොඳම රේඩියෝ නාට්‍ය  පිටපත් සඳහා අන්තර් විශ්ව විද්‍යාල  සම්මාන, යෞවන සම්මාන රැසක්දිනා ඇති ඔහු 2017 පළමු රාජ්‍ය  ගුවන්විදුලි සම්මාන උළෙලේදී හොඳම රේඩියෝ නාට්‍ය   රචකයාට හිමි සම්මානයත්  නැවත 2019 දෙවන රාජ්‍ය  ගුවන්විදුලි සම්මාන උළෙලේදී හොඳම රේඩියෝ නාට්‍ය  රචකයාට හිමි සම්මානයත් දිනා ගත්තේය
වේදිකා නාට්‍ය 

1989  කාලයේදි ළමා රංග ශිල්පියෙකු ලෙස වේදිකා නාට්‍ය  ක්ෂේත්‍රයට සම්බන්ධ වූ ඔහු යෞවන සම්මාන හා  රාජ්‍ය සම්මාන දිනූ 1991 "මහාමාරිය", 1992 "සෙවණැලි සහ මිනිස්සු" ,1993  "කස්පා" ,1994 "ඝාතක ස්වර " ආදී  දිගු වේදිකා නාට්‍ය මෙන්ම  කෙටි  නාට්‍ය
රැසක රංගනයෙන් දායකවී ඇත
ශිෂ්‍යයකු ලෙස කෙටි නාට්‍ය ගණනාවක් රචනා කොට නිෂ්පාදනය කර ඇත
1991 "ක්ෂමාව",1992 "ගිණිකන්ද",1993 "බන්ධන",1995 "දණ්ඩන" ආදී නාට්‍ය සඳහා පාසල්, අන්තර් පාඨශාලීය, සමස්ත ලංකා, හොඳම රචනය නිෂ්පාදනය රංගනය සඳහා සම්මාන ලබා ඇත
2001 වසරේදී කොළඹ විශ්ව විද්‍යාලයේ ඉදිරිපත් කිරීමක් ලෙස හැරල්ඩ් පින්ටර්ගේ "වන් ෆෝද රෝඩ්" දිගු නාට්‍යය නිෂ්පාදනය කළ අතර එය යෞවන  හා රාජ්‍ය නාට්‍ය උළෙල සඳහා තේරී පත්වී සම්මානයට පාත්‍ර විය
එමෙන්ම ධර්මසේන පතිරාජ  රචනා කළ "කොරා සහ අන්දයා" නාට්‍යය 2017 නැවත නිෂ්පාදනය කරලීය
බාහිර සබැදි
ලංකාවේ චිත්‍රපට ප්‍රදර්ශනය පසුපස ඇති කටුක කතාව 
සම්මාන ලැබුණා ඒත් ඉතින්
ආචාර්ය ධර්මසේන පතිරාජයන්ගේ දිවියෙන් බිඳක්
"නොදුටු සිනමාව" - "බහුචිතවාදියා" චිත්‍රපටය පිලිබදව විමසා බැලීමක්
බහුචිතවාදියා සිංහල චිත්‍රපටිය
හීන් සැරේ
නුගසෙවන
දුර්වාදි හෘද විදාරනය
පෙරවදන
සැරිසර

සටහන් 

| Malaka Dewapriya
|}

{|

ශ්‍රී ලාංකිකයෝ
චරිත කතා
ජීවමාන ජනයා
ජීවත්වන්නෝ
ඕස්ට්‍රේලියානු සංඛ්‍යාලේඛන කාර්යාංශය () ඕස්ට්‍රේලියානු රජයේ ආයතනයකි
මූලාශ්‍ර

ඕස්ට්‍රේලියානු සංඛ්‍යාලේඛන කාර්යාංශය
වඩාත් පුළුල් ලෙසින් පාපන්දු නමින් හැඳින්වෙන,  සම්මේලන පාපන්දු යනු,  ගෝලාකාර පන්දුවක් භාවිතයෙන්,  ක්‍රීඩකයන් එකොළොස් දෙනෙකුගෙන් සමන්විත කණ්ඩායම් දෙකක් අතර ක්‍රීඩා කෙරෙන  කණ්ඩායම් ක්‍රීඩාවකි
සටහන්

ආශ්‍රිත

 
සම්මේලන පාපන්දු  නාමකරණය
පන්දු ක්‍රීඩා
පාපන්දු කේත
සම්මේලන පාපන්දු නීති
එංගලන්තයෙන් ජනිත වූ ක්‍රීඩා
 කායික අධ්‍යාපනය
පාපන්දු
සරත් සූරසේන  සිත්තරෙකි
පිරි සැලසුම්වේදියෙකි
කලා විචාරකයෙකි
වර්තමාන University of the Visual and Performing Arts හි දෘශ්‍ය කලා පීඨයේ විෂය මාලා හා විෂය නිර්දේශ සැළසුම්කරණයේ පුරෝගාමීයෙකි
ඒ වගේම ඔහු ශ්‍රී  ලංකා කලා මණ්ඩලයේ හිටපු සභාපතිවරයකුද චිත්‍ර - මූර්ති අනුමණ්ඩලයේ හිටපු සභාපතිවරයකුද වේ
1996 දී අභිනවයෙන් පිහිටුවන ලද ජාතික මෝස්තර මධ්‍යස්ථානයේ පළමු සභාපතිවරයා ද වන සරත් සූරසේන ශ්‍රී ලංකා දෘශ්‍ය කලා වපසරිය තුළ අවියෝජනීය ප්‍රධාන සංරචකයකි
ඊලාම් ජනතා විප්ලවවාදී විමුක්ති පෙරමුණ () යනු ශ්‍රී ලංකාවේ දේශපාලන පක්ෂයකි
ඊලාම් ජනතා විප්ලවවාදී විමුක්ති පෙරමුණ
ව්‍යවසායකත්වය

නව නිෂ්පාදනයක් සිදු කිරීම, අවධානම් දැරීම,ආයතනයක් සංවිධානය කිරීම, ආර්ථික අවිනිෂ්චිතතා හැසිරවිම යන සමස්ත කාර්යයන් සිදුකිරීමයි
ව්‍යවසායකත්ව ලක්ෂණ

        අවධානම් හා අවිනිෂ්චිත තත්ව වලට මුහුණ දීමේ හැකියාව

        කැපවීම හා අධිෂ්ඨානය

        නායකත්වය( සන්නිවේදන/තොරාගැනීම/අභිප්‍රේරණය/සවිබල ගැනීවීම/ජයග්‍රහන බෙදාගැනීම)

        ව්‍යාපාරික අවස්ථා පිළිබඳ අවධානයෙන් සිටීම

        නිර්මාණශීලී හා නම්‍යශීලීබව

        ජයගැනීමේ ආශාව
අසාර්ථකවීම තුළින් පාඩම් ඉගෙනගැනීමේ හැකියාව

        පසු විපරම් හා තොරතුරු ගැන විමසිලිමත් වීම

 ව්‍යවසායකත්ව වර්ධන ක්‍රියාවලිය

     

මේ සඳහා බලපාන මූලික සාධක කිහිපයක් පවතී,

1.    පුද්ගල සාධක (වසය,රැකියාව,කැපවීම,ළඟාකර ගැනීමේ ආශාව,දැක්ම,අගනාකම් ආදිය)

2.    සමාජ විද්‍යාත්මක සාධක (ජාල,දෙමාපියන්,ආදර්ශ චරිත, සමාජ කණ්ඩායම් ආදිය)

3.    පරිසරාත්මක සාධක (අවස්ථා,ගනුදෙනුතරුවන්,ආදර්ශ චරිත, නිර්මාණශීලිත්වය ආදිය)

 ව්‍යවසායකත්වය දුර්වල විමට හේතු

1.    ව්‍යවසායකත්ව සංකල්ප ක්‍රියාත්මක කිරීමට අපහසු වීම

2.    වෙළඳපොළ අවබෝධය නොමැතිකම

3.    තාක්ෂණික දැනුම හිඟකම

4.    මූලික ප්‍රාග්ධන හිඟකම

5.    ව්‍යාපාරික/කළමනාකරණ දැනුම අඩු බව

6.    නීතිමය බාධා

7.    පරිසරයෙන් බාධා

8.    රාජ්‍ය අනුග්‍රහය නොලැබී යාම

#ව්‍යවසායකයෙකුගේ පුද්ගල ගති ලක්ශ්න 

*දැඩි උද්යෝගය

*ආත්ම විශ්වාසය 

*අවබෝදය

*සුබවාදී බව

*අවස්තා සොයා යැම / අවස්තා හදුනා ගැනීම 

*නම්‍යශීලි බව 

*අබිප්‍රේප්‍රන බව 

*දැක්මක් සහිත බව

#ව්‍යවසායකත්ව කුසලතා-

* විශ්ලේශනය
*සන්නිවේදනය
*ගනනය
*උපදෙස් දීම
ශ්‍රී ලංකාවේ තැපැල් සංකේත යනු ශ්‍රී ලංකාවේ තැපැල් සේවය විසින් භාවිතා කරන අංක පහකින් (5) යුත් කේතයකි
මොගල්වරු නම් ඉන්දියාව පාලනය කල රාජවන්ශයකි
මොවුන්ගෙන් පලමු වන්නා වූ බාබර් 1526දී දිල්ලියෙ අවකන් පාලකයා පරදවා උතුරු ඉන්දියාවෙ අදිපතියා වූයෙය
මෙ පරම්පරාවෙ තුන්වන්නා නම් 1556දී අදිරාජයා වූ අක්බාර්ය
(1556-1605)
මුරමන්ස්ක් (, ), රුසියාවේ පිහිටි නගරයකි
ඉන්ද්‍රනීල් සේන්ගුප්තා (born 8 September 1974) ඉන්දීය සිනමා සහ රූපවාහිනී නළුවෙකු, සහ ආ
ඕස්ට්‍රේලියාව
ඕස්ට්‍රේලියාවේ අගනගර අටක් (8) ඇත
2000 වර්ෂයේදී කොළඹ පුරහල ඉදිරිපිට එවකට ජනාධිපතිනි චන්ද්‍රිකා බණ්ඩාරනායක කුමාරතුංග විසින් දේශපාලන රැස්වීමක් පවත්වමින් සිටියදී කොටි තරුණියක විසින් සිදු කළ මරාගෙන මැරෙන බෝම්බ ප්‍රහාරය නිමිති කරගෙන එම අවුරුද්දේම සුජිත් රත්නායක විසින් නිර්මාණය කරන ලද කලා කෘතියකි
2017 පෙබරවාරි 02 වෙනි දින මිරර් ආර්ට් වෙබ් ජර්නලය විසින්  'කලාව බදා ගත්තොත් ගැලවීමක් නෑ' හිසින් ප්‍රකාශිත සම්මුඛ කතාබහ තුළ තුෂාරා සෙව්වන්දි විතාරණ  'ටවුන් හොල් බොම්බය ඔබ කලා කෘතියක් කරනවා ඒ ගැන කියන්න' මැයෙන් අසන ලද ප්‍රශ්නයට ඔහු ඒ ගැන  ගැන මෙසේ ප්‍රකාශ කොට ඇත
ටවුන් හෝල් බොම්බය කලා කෘතිය තමයි මගේ වාසනාවයි අවාසනාවයි දෙක ම තීරණය කළ කෘතිය
2000 දි තමයි මම මේක කරන්නෙ
මේ කෘතිය සදහා පසුබිම හැදුණ හැටි කියන්නම්
එදා ඔය බෝම්බ පිපිරීම වෙන වෙලාවෙ තව කීප දෙනෙක් එක්ක පිටකෝට්ටේ විභවියෙයි මම හිටියෙ
අපිට සද්දය ඇහුණා
වැඩි වෙලාවක් නොගිහින් චන්ද්‍රකාව මරන්න කළ බොම්බයක් බව දැන ගන්න ලැබුණා
චන්ද්‍රිකාට අමාරු බව තමයි ආරංචි උනේ
ඒ වෙලාවේ මගේ හිතට චන්ද්‍රකා ගැන මොකද්දෝ වේදනාකාරී හැගීමක් ආවා
88-89 භීෂණ කාලයෙන් පස්සෙ නව බලාපොරොත්තුවක් ගෙනාවේ චන්ද්‍රිකා නේ
ඒ කාරණය හැරුණු විට එවකට චන්ද්‍රිකා තුළ මා දැකලා නැති වෙනත් දේශපාලන ගැහැණු තුළ නොමැති මොකද්දෝ ශාංගාරය කියලා උනත් කිව්වට ඒ හැටි වරදක් නැති හැගීමක් මා තුළ තිබුණා
පුරහල අවට අපි නිතරම යන එන තැනක උන පිපුරුමක් නිසා විවිධ කතා මැද්දෙ  ඒ සිද්ධිය නිතර නිතර එදා රෑ මම තුළ හොල්මන් කරා
පහුවදා දිනමිණ පත්තරේ මරාගෙන මැරෙන බොම්බකාරියගේ වෙන් වූ හිසේ පින්තූරය දැක්කම එකපාරට ම මම ගැස්සුණා
මාත් එක්ක යාළු වෙලා ඉදලා වෙන් වෙලා හිටිය පෙම්වතියකගේ මූණ වගෙයි මට ඒ මූණ පෙනුණෙ
අපි දෙන්නාගේ ආදර සම්බන්ධය විවාහයක් දක්වා වැඩි‍ දුර යාමට නොගැලපෙන කමක් අපි දෙදෙනා ම තේරුම් අරගෙනයි අපි දෙන්නා ම සම්බන්ධය නතර කරේ
ඒ උනාට ඒ සම්බන්ධය පටන් ගන්නත් නතර කරන්නත් ද්විපාර්ශවීය සම තැනකින් කටයුතු යෙදුනා කියලා මම හිතන්නෙ නෑ
අපි දෙන්නා ම කතා කරලා තීරණයක් ගත්තා උනත් සම්බන්ධය නතර කිරීමට ගන්න තීරණයට මුල් උනේ මම යි
ඒ වගේ ම ඒ සම්බන්ධයට මුල පිරුවෙත් මම යි
ඒ සම්බන්ධය නතර උනාට මමවත් ඇයවත් ඒ වන විටත් වෙනත් කිසි ම කෙනෙක් එක්ක සම්බන්ධයක් ඇති කරගෙන තිබුණෙත් නෑ
ඇය සමග නැවත හැගීමක් ඇති වීම මම වලක්වාගෙනයි හිටියේ
alt=පුරහල බෝම්බය කෘතියේ ඉතිහාසය|thumb|2000 දී පදීප් චන්ද්‍රසිරි
කෝරලේගෙදර පුෂ්පකුමාර සහ මනෝරංජන හේරත් සමග ලයනල් වෙන්ඩ්ට් කලාගාරයේදී පැවැත් වූ සමුහ කලා ප්‍රදර්ශනයේ සමාරම්භක අවස්ථාව|624x624පික්
thumb|2000 මාර්තු, පුරහල බෝම්බය කෘතිය මුල් වරට ප්‍රදර්ශනය කළ ලයනල් වෙන්ඩ්ට් කලාගාරයේදී එය අබියස හිඳින ප්‍රේක්ෂිකාවක්
|627x627පික්

 චන්ද්‍රිකා හා අර කොටි තරුණිය මගේ ලෝකය ආක්‍රමණය කරන බවක් නම් මට දැනුණා
ගැහැණියක් මරන්න ගැහැණියක් පැමිණීමේ අවස්ථාවක් ඒ අවස්ථාව. චන්ද්‍රකා මූණ දුන්නා උනත් යුද්ධයක් දක්වා යාමට පසුබිම හැදුණෙ චන්ද්‍රිකාගෙ තාත්තා කළ භාෂා ප්‍රතිපත්තිය නිසා බව හැමෝ ම දන්නවා
චන්ද්‍රිකාගෙ තාත්තා පිරිමියෙක්
බෝම්බය පුපුරුවා ගත්ත කොටි තරුණියගේ ගැබට දරුවකු වෙනුවට බෝම්බයක් දුන්නේ ප්‍රභාකරන්
ඔහුත් පිරිමියෙක්
ගැහැණු දෙදෙනෙකුගේ ඉරණම පිරිමි අවශ්‍යතාවයක් සමග පැටලී තියෙන බවයි මම පසක් කර ගත්තෙ
මම ක්‍රියාත්මක උනා
මම ඒ වන විට නියලුණ කලා ආකෘතිය මේ සිද්ධියට අදාළ කලා කෘතියක් කරන්න තරම් මට ප්‍රමාණවත් උනේ නැහැ
ඒ දවස් වල මම මාතොට සගරාව කියෙව්වා
මාතොට සගරාව ඒ කාලෙ තිබුණ විවාද සම්පන්න සගරාව. සිවිල් සමාජය කුඩුපට්ටම් කරලා දමන අන්දමේ ප්‍රහාර නිතර නිතරම ඒ සගරාව මගින් කරා
ඒ සගරාව පිටු සැළසුම් කලාව පැත්තෙනුත් විශේෂ උනා
අනෙක් සගරා පත්තර එක්ක තිව්වා ම කැපිලා පෙනෙන වෙනසක් ඒ සගරාවෙ තිබුණා
එහෙකට එකක් නොගැලපෙන පින්තූර සමෝධානික හැගීමක් සමග අන්තර්ගතය සමග බද්ධ කරනවා වගේ ආකෘතියකින් ඔවුන් ඒ සගරාව තුළ පින්තූර පාවිච්චි කරා
මට මේ සගරා වල පිටු සැළසුම් ආකෘතිය මේ සදහා උත්ප්‍රේරණත් ආභාසයත් එකතු කරා
පුරහල බෝම්බය කෘතිය පනේල 4 කින් යුක්තයි
පළමු පනේලයේ ඕඩියන්ස් එක පැත්ත බලාගෙන ඉන්න ඉන්දියානු රූමත් තරුණියකගේ ඡායාරූපයක් අලවලා එහි ම  පහළ නැවත එය කෑලි වලට වෙන් කොට බෝම්බයකින් පිපිරුණා වගේ හැගීමක් දෙන චිත්‍රණමය සම්පිණ්ඩනයක් මම කරනවා
ඉනුත් යට අර රූමත් තරුණිය දෙස බලන් ඉන්නවා වගේ හැගීම දෙන පිටුපස පෙනෙන මගේ ම ඡායාරූපයක් මම අලවනවා
දෙවෙනි පනේලය හිස වෙන් වුණ කොටි තරුණියගේ විශාල පින්තූරයක් සමග චිත්‍රණමය සම්පිණ්ඩණයක් මම කරනවා
තුන් වෙනි පනේලයේ විවිධ ස්ත්‍රී චරිත වල මුහුණු ඇති කුඩා ඡායාරූප වලින් මුලුමනින් ම පුරවනවා
මේ සදහා ලංකාවේ සහ පිටරටවල ජනප්‍රිය චරිත වගේ ම කව්රුවත් දන්නෙ නැති ඇකඩමියේ බැජ් වල විවිධ සොයුරියන්ගේ ඡායාරූපත් මම ඒ වෙනුවෙන් ම ගන්නවා
බෙගම් කලීඩාසියා, ඉන්දිරා ගාන්ධි, සෝනියා ගාන්ධි,  මාර්ගට් ටැචර්, මාලිනී ෆොන්සේකා, සුමනා ගෝමස්
ඔය ජනප්‍රිය ස්ත්‍රීන් කිහිපයක්
ඉහළ අදුරින් වියැකී යන ලෙසත් පහළ ආලෝකමත්භාවයෙන් වියැකී යන ලෙසත් ස්ත්‍රී චරිත වල හැගීම මම අනන්ත අප්‍රමාණ කරවන ලෙස එම ඡායාරූප මම  එක්ස්පෝස් කරවා ගන්නවා
මේ පනේලයේ ම චන්ද්‍රිකා සහ කොටි තරුණියගේ මුහුණු දෙක පමණක් රතු වට රේඛාවකින් විශේෂ කරනවා
හතර වෙනි පනේලයේ  චන්ද්‍රිකාගෙ මූණ අලවනවා
එහි ඇයගේ අනතුරට ලක් උන දකුණු ඇහැ පමණක් විශේෂ කරනවා
ඒ ඇස මත අකුණු ගැසීම හෝ විදුලිබලය වැදීම අගවන සංකේතය සටහන් කරනවා
චන්ද්‍රිකාගෙ මූණ පහල නටන ගැහැණු රූපයක් මම සිත්තම් කරනවා
මේක ලංකාවේ හතරපස් පොළක ප්‍රදර්ශනය කරන්න අවස්ථාව ආවා
මේක 2001 ජපානයේ ඔසාකා ත්‍රෛවාර්ෂික කලා උළෙල ශ්‍රී  ලංකාව හැටියට නියෝජනය කරපු කෘතිය
මම යුද්ධය ගැන කලා නිර්මාණ කරේ නැති තරම්
යුද්ධය ගැන කරපු කලා නිර්මාණ අතර ත් මගේ මුලු කලා දිවිය පුරාවටත් ආන්දෝලනයකටත් පැසසුමටත් වැඩි වශයෙන් ලක් උනේ මේ කෘතිය
මේ කෘතිය පළමු වෙනි වතාවට ප්‍රදර්ශනය කළේ අපි හතර දෙනෙකුගේ සමූහ ප්‍රදර්ශනයක් හැටියට ලයනල් වෙන්ඩ්ට් ගැලරියේ දි
'මේඩ් ඉන් අයි.ඒ.එස්.' කියන ජගත් වීරසිංහ සංවිධානය කළ ප්‍රදර්ශනයට නිමිත්ත සැපයුවේ මේ කෘතිය
ඔහු ම කියලා තිබුණා පසු කලෙක හිරු පත්තරේට මේක ලංකාවෙ චිත්‍ර මූර්ති කලාවට කළ බෝම්බ ගැසීමක් බව. මේ කෘතියත් සමග නියෝජනය කරන්න  ගත්ත පිරිස මුළුමනින් ම සංවිධානය කෙරුවෙ සහ උනන්දු කෙරුවෙ ජගත් මයි
සමහරුන්ට කලා ප්‍රදර්ශනයක් ගැන හිතා ගන්නවත් පුළුවන්කම තිබුණෙ නෑ
නිදහස් නිර්මාණ තබා කෝර්ස් වර්ක් පවා කර ගන්න බැරි අය ජගත් මේකට ගත්තා
මේ කෘතිය නිසා සරත් සූරසේන, සරත් චන්ද්‍රජීව වගේ ආයතනයේ කීර්තිමත් චරිත ජපානයේ  ෆුකෝකා ආසියානු කෞතුකාගාරයෙන් ආපු නේවාසික වැඩසටහනක් හා ප්‍රදර්ශනයකට මාව තෝරා පත් කරනවා
ෆුකෝව්කා වල දී මාධ්‍ය හමුවකදී කළ ප්‍රසන්ටේෂන් එකේදී ඔඩියන්ස් එකේ එක් අයෙක් මම ලංකාවෙ පිකාසෝ කියලා කියනවා
මම පිකාසෝ වගේ නෙමෙයි කියලා මම දැනගෙන හිටියත් මේ කෘතිය නම් මම අදටත් බරපතල සෞන්දර්ය ප්‍රකාශනයක් බව නම්  පිළි ගන්නවා
මම  ෆුකොව්වකා වල කරපු කෘති මාලාව නම් කළේ 'තුවාල විකුනනු ලැබේ' කියලා
එයත් එහිදී පැසසුමට ලක් උනා
ඒ ප්‍රදර්ශනය බලන්න ඇවිත් ෆුකොව්කා වල පුස්තකාලයාධිපති මාව බදා ගත්තා
ඒ වැඩෙත් එක්ක හිරොෂිමා හා නගසාකි බෝම්බ සිදුවීම මතක් වූ බව ඔහු කිව්වා
මේ සියල්ල අතර අපි එකිනෙකා වෙන් වීමට තීරණයෙන් මා අහිමි කර ගත් මගේ පැරණි පෙම්වතිය මගේ හිත තුළ යළි මැවෙන්න ගත්තා
ඇය සමග ගනු දෙනුවක බන්ධන තාපයකින් නේද මට මේ සියල්ල ලැබුණේ කියලා මට හිතෙන්න ගත්තා
ඇය මගේ නිර්මාණ දිවියට උදව් පදව් කරලා තිබුණා උනාට සම්බන්ධය නතර වීමෙන් පස්සෙ ඇයගෙන් කිසි ම උදව්වක් මට තිබ්ණෙ නැහැ
ඒ උනත් මගේ නිර්මාණ ආවේෂයට නිමිත්ත සැපයුවේ ඈ නේද ඇයත්  මෙහි කොටස්කාරියක් නේද කායලා මට හිතෙන්න ගත්තා
දවසක් රෑ මම නැවතිලා හිටපු හොටලයෙ දී මම ඇයට ලියුමක් ලිව්වා
ජපානයෙන් ලංකාවට ආ විගස අනුරාධපුරයේ ඇගේ නිවසට එන බව මම එහි ලියා යැව්වා
කාලයක් ගිහින් අවසානයේ ඇය මගේ බිරිද උනා
ඇය මවකුත් උනා
ඒ සියල්ල මැද තවදුරටත් හොල්මන් කරන අඩුවකුත් ඉදහිට මට ඇති වෙනවා
පුතා දකින විට ඉද හිට අර බෝම්බය පුපරුවා ගත්ත කොටි තරුණිය මතක් වෙනවා
ඇත්ත වශයෙන් ම පුරහල බෝම්බය 2 කෘතිය මම ඒ අනුව නිර්මාණය කරන්න ගත්තා
තව ම එය ප්‍රදර්ශනය කරේ නැහැ
අවසානයේ කියන්න තියෙන්නෙ කලාව බදා ගත්තොත් ගැලවීමක් නැහැ කියලයි
මේ ගමනෙ ඉවරයක් නැහැ
thumb|2010 දී ලයනල් වෙන්ඩ්ට් කලාගාරයේ පැවැත් වූ  VISUAL RESPONSES DURING THE WAR  ප්‍රදර්ශනයේදී පුරහල බෝම්බය කෘතිය නරඹන ප්‍රේක්ෂිකාවක්
පින්තූරය විකල්ප වෙබ් අඩවියෙනි
පුරහල බෝම්බය කෘතිය ප්‍රදර්ශනය කළ ස්ථාන 
2000 මාර්තු - ලයනල් වෙන්ඩ්ට් කලාගාරය, කොළඹ
2000 ජූලි - බෙයාර්ෆූට් කලාගාරය, කොළඹ
2000 අගෝස්තු, තාරකා කොටුව, මාතර
2001 කන්ටෙම්පරරි ආර්ට් ස්පේස්, ඔසාකා, ජපානය
2002 යාපනය පුස්තකාලය, යාපනය
2010 අගෝස්තු, 28 - 31, ලයනල් වෙන්ඩ්ට් කලාගාරය, කොළඹ
පුරහල බෝම්බය කෘතිය විශේෂ වන කරුණු 
  පරතර තබා  පනේල හතරක් හැටියට  ඉදිරිපත් කරන ලද දෘෂය කලාත්මක අද්දැකීම සමස්තයක් හැටියට සළකා ‘‘පුරහල බෝම්බයට පසු‘‘  ලෙස කෘතිය නම් කිරීම
පුරහල බෝම්බයට පසු  ලෙස කලාකරු විසින් නම් තැබූ කෘතිය සමාජ ව්‍යවහාරය තුළ පසු යන කොටස ඉවත් ව පුරහල බෝම්බය ලෙස ව්‍යවහාර වීම
1

උපුටා ගැනීම් 

 ''This is one piece of art that I look forward to and look back on in its time''
Shabna Cader, The Nation පුවත්පත  
 ''මෙතෙනදී ඔහු දෘශ්‍ය කලා කෘතියක් හදන්නේ
දේශපාලනයේ හෙජමොනිය විසින් සමස්ත ජනතාවක් අවමානුෂික කරන එක සුජිත් ඡායාරුප එකලස් කරලා හදන මොන්ටාජ් එක ඉස්සරහට අපි ඔක්කොම කැඳවනවා
මේ භාවිතය ලංකාව තුළ සටහන් කිරීමේ කර්තෘත්වය සුජිත්ට හිමිවිය යුතුයි කියා මම යෝජනා කරන්නේ මෙම කෘතිය විසින් කලාවේ බහුත්ව කියවීමක් කරන්න මඟ පාදන නිසා
එය තාක්ෂණික මෙන්ම දෘෂ්ටිවාදී පොලාපැනීමක් ලෙස ඉතිහාසයේ මාර්ක් වෙලා අවසානයි
සුජිත්ගේ කලා භාවිතය නොනවතින අරගලයක්
නොනවතින සෞන්දර්යයක්
නොනවතින වැඩබිමක්
නොනවතින ගමන් කිරීමක්
''  ප්‍රගීත් රත්නායක, චිත්‍ර කලාවේ මොන්ටාජ්කරණය, රැස පුවත්පත, 2019 මාර්තු, 06  

වැඩි දුර කියවීමට සබැඳිය බලන්න
සමකාලීන දෘශ්‍ය කලා
විලී රත්නායක  ප්‍රාදේශීය ව්‍යවහාරික කලා ශිල්පියෙකි
ඒ වගේම සර්පිනා වාද්‍ය ශිල්පියෙකි
ඔහු  නියැලුණ ව්‍යවහාරික කලා කටයුතු අතර සිනමා කටවුට් පින්තාරු කිරීම, පෝස්ටර් ඇඳීම, පිරිත් මණ්ඩප සැළසුම් කිරීම හා ඒවාට කඩදාසි කැටයම් කැපීම, මගුල් පෝරු නිර්මාණය කිරීම, පිළි ගැනීමේ තොරණ නිර්මාණය කිරීම, බැනර් ඇඳීම, ලැකර් වෙළෙඳ නාම පුවරු පින්තාරු කිරීම, රිජිෆොර්ම් කැටයම් කැපීම, වෙළෙඳ බිතු සිතුවම් පින්තාරු කිරීම, ආලේඛ්‍ය පින්තාරු කිරීම, සිනමා අත්කම් ග්‍රැෆික් සලය්ඩ් නිර්මාණය කිරීම, ස්ක්‍රීන් මුද්‍රණ කටයුතු කිරීම ආදී කටයුතු විය
ඔහු  හැරුණු විට ඔහුගේ  කලා වැඩ හා වැඩ රටාවට සමානව වැඩ කළ එවකට සමකාලීන ප්‍රාදේශීය වෙනත් ශිල්පීහු කිහිප දෙනෙක් වෙති
විලී ද ඇතුළු ඔවුන් ජනප්‍රිය වී තිබුණේ ඔවුනගේ සැබෑ නමින් නොව ඔවුන් කලා ක්‍රියාකාරකම මත තබන අත්සනේ නමිනි
එම අත්සන් වචන කියවිය හැකි ආකාරයකට භාවිතා කෙරිණි
ඒ වගේම එම නාම සියල්ලක්ම පාහේ භාවිතා කරේ ඔවුනගේ මුල නම සමග ඔවුන් පදිංචි ප්‍රදේශයේ නම එකට දැක්වීමෙනි
ඒ අනුව 'කරූ අම්බලන්තොට' 'සිරිසඳ අම්බලන්තොට' 'දයා අම්බලන්තොට' 'ජයා මිද්දෙනිය' 'දයා බෙලිඅත්ත' 'චන්ද්‍රා තංගල්ල' 'ටුටී හුංගම' 'සරා හුංගම' යන නාම වේ
විලී රත්නායක  සිය කලා කටයුතුවල අත්සන් තැබුවේ 'විජයන්ති කලා හුංගම' යන නාමයෙනි
විලී රත්නායක ඉපදුණේ 1949 ජුනි 14 වැනිදා රන්න දී ය
ඔහුගේ පියාගේ නම බණ්ඩා රත්නායක ය
විලී පවුලේ සහෝදර සහෝදරියන් නම දෙනෙකුගෙන් යුක්ත පවුලේ වැඩිමහල් සාමාජිකයා ය
හෙතෙම හුංගම විජයබා මාධ්‍ය මහා විද්‍යාලයෙන් මූලික අධ්‍යාපනය ලබා ඇත
අඟුණකොළපෑලැස්ස හස්ති සිනමා ශාලාවට  කොන්ත්‍රාත් වැටුපට පෝස්ටර් සහ කටවුට් නිර්මාණය කළ වාණිජ චිත්‍ර ශිල්පියකු හැටියටත්, අම්බලන්තොට සාලිය සිනමා ශාලාවට කොන්ත්‍රාත් වැටුපට පෝස්ටර් සහ කටවුට් නිර්මාණය කළ වාණිජ චිත්‍ර ශිල්පියකු හැටියටත්,  කෘෂිකර්ම දෙපාර්තමේන්තුවට අයත් එරමිනියාය  සේවා සංස්කරණ ආයතනයේ අනියම් චිත්‍ර ශිල්පියකු හැටියටත්, ඒ වගේම ගුවන් විදුලි සංස්ථාවේ මාතර රුහුණු සේවයේ සංගීත වැඩසටහන් සඳහා සර්පිනාව වාදනය සඳහා කොන්ත්‍රාත් වැටුපට සේවය ලබා ගත් වාද්‍ය ශිල්පියකු හැටියටත් කටයුතු කර ඇත
අම්බලන්තොට සාලිය සිනමා ශාලාව එවකට නාට්‍ය රඟ දැක්වීම සඳහාද ලබා දුන් සිනමා ශාලාවකි
කොළඹ රඟ  දැක්වූ බොහෝ ජනප්‍රිය නාට්‍ය ගෙන්වා එහි රඟ දැක්වීය
ජයන්ත චන්ද්‍රසිරිගේ 'අත් ' වේදිකා නාට්‍යය රඟ දක්වන දිනකදී නාට්‍ය කණ්ඩායම සමග පැමිණි විනී හෙට්ටිගොඩ යන අය සිනමා ශාලාවේ හිමිකරු වන හාරදාස් මුදියන්සේ යන අයගේ දියණිය වූ සුනේත්‍රා කුමාරි යන අය මාර්ගයෙන්  නාට්‍ය කණ්ඩායමේ ම සාමාජිකයකු හැටියට එහි පැමිණි යුවති පුවත්පතේ ලේඛකයකු වූ චන්ද්‍රකුමාර වික්‍රමරත්න යන අයට විලී රත්නායක හඳුන්වා දී ඇත
එම අවස්ථාවේ පැවැත් වූ සම්මුඛ සාකච්චාවක් ඇසුරින් 'සූෂ්ක නගරයේ චිත්‍ර ශිල්පියා ' යන හිසින් ලිපියක් 1986 ජූනි 02 දින යුවති පුවත්පතේ පළ වී ඇත
එම විස්තරය එම පුවත්පතේම ලේඛකයා විසින් ආරම්භයේම සඳහන් කොට ඇත
( ඡායාරූප 1.බලන්න
) එහිදී   විලී රත්නායක සිය මතකය  එක් තැනක අවධි කොට ඇත්තේ මෙසේ ය
thumb|පින්තූරය 1. 'සූෂ්ක නගරයේ චිත්‍ර ශිල්පියා' මැයෙන් විලී රත්නායක පිළිබඳව 1986 ජූනි 02 දින යුවති පුවත්පතේ පළ වූ ලිපියේ ඡායා පිටපතක්
thumb|පින්තූරය 2.විලී රත්නායක  ඔහුගේ වැඩිමහල් පුත් වන සුජිත් රත්නායක සමග 2000 දී රන්න, සිය නිවස පිහිටි ගෙවත්තේදී 
 මම කොළඹ ගියේ අඳුරණ කව්රුවත් ඉඳලවත් නෙමෙය්
කකුල් දෙක ගෙවෙනකම් හැම වීදියකම වගේ ඇවිදලා වැඩක් හෙව්වත් කව්රුවත් මාව ගණන් ගත්තේ නෑ
අවසානයේ මුදලාලි කෙනෙක් ලඟට ගිහිල්ල කිව්වා වෙළෙඳ සැලේ බෝඩ් එක ඇඳල දෙන්නම් මට තීන්තය් තහඩුය් අරන් දෙන්න හොඳනම් සල්ලි දෙන්න කියල
මම ඔහුගෙ වෙළෙඳ සැලේ නාමපුවරුව ලස්සනට ඇන්දා
ඒක බලන් හිටපු මුදලාලිල දෙතුන් දෙනෙකුගෙන්ම ඉල්ලුම ආවා
ඒත්  ඒ අය  මට ගෙවීම් කළේ හරිම අසාධාරණ අන්දමට
හැකියාව, දක්ෂතාව තිබුණත් කොළඹ වටපිටාව තේරුම් නොගෙන සිටි නිසා මගේ දහදිය සූරන් කාපු එක තමය් සිදු උනේ
ඒ අතරෙදි  හමු වූ මිතුරෙක් සමග පුංචි ස්ථානයක වැඩ පටන් ගත්තා
ඒ මිත්‍රය තමය් මට සෑහෙන්න උදව් කළේ
කොළඹ ගත කළ සුළු කාලයේදී මම සෑහෙන අධ්‍යයනයක් ලැබුවා
සූෂ්ක නගරයේ චිත්‍ර ශිල්පියා,  යුවති, 1986 ජූනි 02 දින
විලී රත්නායක සහ ජයන්ති ජයවික්‍රම යුවළට දරුවෝ හය දෙනෙක් වෙති
ඉන් තිදෙනෙක් කලා ක්ෂේත්‍රයට යොමු වී ඇත
සුජිත් රත්නායක, ප්‍රගීත් රත්නායක හා ගයාන් රත්නායක එම තිදෙනා වෙති
සුජිත් ඔහුගේ වැඩිමහල් පුතු වේ
රෙජිෆෝම් කැටයම් කලාව 
ලංකාවේ සිංහලයන්ගේ ජන සමාජය තුළ ජන  කලාවට අයත් ජන කලා ප්‍රභේද අතර   එකක් හැටියට ශාඛ කොටස් වලින් කරන සැරසිලි  කලා සැළකිය හැකිය
මේ සඳහා ගොක් කොළ, කෙසෙල් කොළ, කෙසෙල් කඳන් හා එම කඳ වල පතුරු, හබරල කොළ ආදිය ගන්නා ලදි